OSM Televizija - Razgovori o potpisivanju ugovora između "Orla" i ruske kompanije\n"Uvjeren sam da će razgovori, započeti prije nekoliko mjeseci, biti uspješno dovedeni do kraja. Bilo je u međuvremenu novih kontakata. Informacije od predstavnika firme `Klimov` i drugih partnera `Orla` su ohrabrujuće", rekao je Đokić novinarima u Ugljeviku.\nPrema njegovim riječima, "Orao" bi u ovom poslu trebalo da remontuje motore za helikoptere.\n"Oni su, uglavnom, do sada bili vezani za avionske motore različitih tipova. Ako završimo taj posao, a vjerujem da ga možemo završiti uspješno, potrebno je investirati značajna sredstva od oko 6,5 miliona KM", rekao je Đokić.\nOn je naveo da je to neophodno ulaganje u dobijanje sertifikata za remontovanje helikopterskih motora.\n"Ako to završimo, to će biti novo, takozvano četvrto doba `Orla` od kada posluje", rekao je Đokić.\nOn je izrazio uvjerenje da će "Orao", nakon toga, iz godine u godinu imati sve bolje rezultate.\n"To će ne samo stabilizovati ovu kompaniju, nego će donijeti značajno poboljšanje i za zaposlene i cijelu Republiku Srpsku. Dugoročno, naravno, ovo će biti od velike koristi za ukupan ekonomski sistem Republike Srpske", rekao je Đokić.\nJoš iz iste kategorije: « Bosić:Presuda neće doprinijeti ni istini ni pomirenju Očuvanje identiteta i očuvanje srpskog jezika »


ŠPIRIĆ: Izetbegović ne govori u prazno, Ivanić mora reagirati - Poskok.infoPoskok.info\nŠPIRIĆ: Izetbegović ne govori u prazno, Ivanić mora reagirati\nBANJALUKA – Potpredsjednik SNSD-a Nikola Špirić rekao je da je samo za Mladena Ivanića “prazna puška” i prazna priča namjenska industrija zaokružena proizvodnjom municije “za ne daj Bože” o kojoj govori njegov kolega iz koalicije i Predsjedništva BiH Bakir Izetbegović.\n“Naravno da Izetbegović ne govori u prazno i da njegova priča nije bezopasna i Ivaniću bi bilo bolje da preko kadra koji je imenovao na važne pozicije u obavještajnom i bezbjednosnom sektoru provjeri gdje su se školovali i uvježbavali pojedini ljudi iz ove namjenske industriju i šta je to Izebegoviću ‘ne daj Bože'”, upozorio je Špirić.\nKomentarišući Izetbegovićevu izjavu da BiH neće trošiti novac na kupovinu raketnih sistema i aviona, ali da će zaokružiti proizvodnju municije za tržište, ali i za “ne daj Bože”, Špirić je rekao Srni da je zveckanje oružjem umjesto susreta s liderima regiona put koji je izabrao Izetbegović i to je jasno, ali nije jasno zašto to Ivanić “s ležernog putovanja u Istanbulu potcjenjuje i nijednom riječju ne osuđuje”.\n“Od Ivanića očekujemo da na ovakve izjave, ne samo reaguje osudom nego da preduzeme akciju i traži da se njegov kolega iz Predsjedništva izjasni na sjednici o kakvom naoružanju je riječ i čemu će da služi, te ko ga je ovlastio da samostalno odlučuje šta je za izvoz a šta za ne daj Bože”, insistira Špirić.\nOn je upozorio da spavanje koalicionih partnera SDA u Sarajevu nije više ni bezazleno niti ga treba tolerisati.\n“Od ovih ratnohuškačkih izjava Bakira Izetbegovića ne treba ni zazirati niti one treba da služe da se zaplaši narod, nego upravo da se spriječe moguće zloupotrebe i sam odnos prema ovakvim pitanjima”, rekao je Špirić.


Prednosti i mane kožnih sedišta - Zanimljivosti o automobilima\nAko se još niste odlučili da li želite kožna sedišta u svom automobilu ili ne, ovo su sve njihove prednosti i mane…\nKada je reč o kupovini automobila, podrazumeva se pronalaženje onog modela koji ima sve što želite i sve što vam je potrebno, uključujući čak i najjednostavnije karakteristike. Nije bitno da li kupujete novi ili polovni auto, jer postoji stvarno puno odluka koje treba doneti prilikom kupovine. A jedna od njih može da bude i da li želite kožna sedišta ili presvlake od tkanine, piše Telegraf.\nKožna sedišta mnogi vole iz više razloga, a prvenstveno jer mogu dati automobilu kvalitetniji i eksluzivniji izgled. Međutim, drugima se kožna sedišta ne sviđaju. Pročitajte koje su njihove prednosti i mane, koje vam mogu pomoći da donesete odluku.\nIma prijatan miris: Za razliku od presvlaka od tkanine, kožna sedišta ne upijaju mirise, a imaju izrazit miris koji mnogi ljudi nazivaju mirisom „novog automobila“.\nOdlična su za hladna podneblja: Kožna sedišta su odličan izbor ako živite u podneblju sa hladnijom klimom, jer je grejanje sedišta dostupno samo kod vozila sa kožnim presvlakama.\nUmanjuje alergene u autu: Kožna sedišta mogu da umanje prisustvo alergena u autu jer se prašina i prljavština ne lepe puno za njih, za razliku od presvlaka od tkanine na kojima može da se skupi puno prljavštine.\nVeća preprodajna vrednost: Automobili sa kožnim sedištima koštaju više, odnosno imaju veću preprodajnu vrednost, posebno ako su dobro održavana.\nTrošak: Ovo je verovatno glavna negativna karakteristika kožnih sedišta. Luksuzna unutrašnjost putničkih vozila obično podrazumeva i kožna sedišta, dok kod drugih je to nadogradnja, koja nije ni malo jeftina. Zato se treba prvo zapitati da li je taj trošak opravdan.\nUticaj temperature: Tokom leta, kada su visoke temperature, kožna sedišta se mogu dosta zagrejati, nekada toliko da je teško uopšte sesti na njih. Takođe, imaju tendenciju da se zalepe za kožu izazivajući neugodan osećaj. Naravno, postoji opcija da imate sedišta sa klimom, ali to je još jedna nadogradnja koja mora dodatno da se plati.\nOdržavanje: Kožu je zaista lako očistiti, ali zahteva redovno održavanje. Vremenom će sav znoj, prašina, prolivene tečnosti i ispale mrvice da se probiju do pora kožnih sedišta. Ako se redovno ne održavaju, to trošenje može da bude vidljivo. Pored toga, koža može da otvrdne i popuca, što se ne može lako popraviti.\nOgraničene boje: Kožna sedišta imaju manji izbor boja, koji se uglavnom svodi na crnu, sivu i bež boju. Za sve koji bi voleli da personalizuju enterijer automobila, kožna sedišta možda neće biti pravi izbor.\nEvo kako sve možete da vratite kilometražu na autu – i prepoznate ovu prevaru


Obeleženo 15 godina od martovskog pogroma – Radio Televizija 022 – Stara Pazova\nPolaganjem venaca i cveća na spomen ploče nastradalima Mitrovčanima 17. marta 2004. godine – Jani Tučev i Bori Spasojeviću i održavanjem parastosa kod spomenika Beli anđeo, koji se nalazi kod mosta na Ibru, danas je u severnoj Kosovskoj Mitrovici obeleženo 15 godina od martovskog pogroma.\nVence su položili u ime Vlade Srbije zamenik direktora Kancelarije za Kosovo i Metohiju Dušan Kozarev, u ime srpskog naroda u Kosovskoj Mitrovici predsednik Srpske liste Goran Rakić, a u ime Mitrovčana predsednik Privremenog organa opštine Kosovska Mitrovica Aleksandar Spirić, dok su parastosu, koji je služio sveštenstvo hrama Svetog Dimitrija u Mitrovici, prisustvovali i potpredsednici Srpske liste Igor Simić, Miljana Nikolić i veliki broj građana.\nNa početku mosta koji spaja severnu i južnu Mitrovicu, za bezbednost okupljenih, u slučaju eventualnih incidenata, bili su zaduženi pripadnici KPS-a i Karabinjeri, koji su tokom parastosa bili u većem stepenu pripravnosti nego inače.\nKozarev je poručio da je Srbija danas jača nego što je bila 2004. godine i da predvođena predsednikom Srbije Aleksandrom Vučićem neće dozvoliti ponovo pogrom srpskog naroda na KiM i dodao da ne možemo da se ne zapitamo svih ovih 15 godina od kada su “bezumnici ubijali, palili i rušili”, kao i 20 godina od kada su ih “iz vazduha u tim stvarima i podržavali”, zašto nema pravde za žrtve, za spaljenu Bogosloviju, crkvu Bogorodice Ljeviške, manastir Devič…\nNe možemo da se ne zapitamo zašto nema pravde i prava za naš narod na Kosovu i Metohiji”, rekao je Kozarev i dodao da je obeležavanje tužnih i teških godišnjica, kao što je danas, kada je proterano više od 4. 000 Srba sa svojih ognjišta da se više ne vrate i zapaljeno 35 crkava i manastira dobra prilika da se setimo ko je tada vodio Srbiju i kakva je uloga UNMIK-a i Kfora bila tada.\nIstiče da je UNMIK imao obavezu da zaštiti srpski narod i nedopusti da do pogroma uopšte dođe, a ne da ga ispraća sa svojih ognjišta, kao i da su oni koji su vodili Srbiju “mislili samo na svoj džep”, te da su “svojom mlakom i blagom reakcijom na pogrom skoro pa saučestvovali u njemu”.\n“Isti ti sada upadaju u RTS, pale, ruše, danas hoće državni udar da sprovedu ispred Predsedništva, a gde su na Kosovu i Metohiji svih ovih godina – nema ih. Gde su tajkuni kojima su usta puna želje za vlašću, gde su fašisti, gde su oni koji su u svojim pregovorima kao vrhunac postigli da postave granice na Jarinju i Brnjaku koje umesto da olakšavaju život, danas služe da se Srbi na KiM more glađu i žeđu”, upitao je Kozarev.\nNaveo je da njih danas najviše hvale u Prištini i Zagrebu i istakao da srpski narod nije ono što “Jankovići, glumci koji se uspevaju, Đilasi, Jeremići” pokušavaju da predstave, kao i da bi na silu da dođu na vlast.\n“Da je predsednik Vučić vodio državu 2004. godine pogroma ne bi bilo”, navodi Kozarev i kaže da su i predsednik Srbije i premijerka Ana Brnabić, Vlada Srbije i Srbi gde god živeli uz srpski narod na KiM i neće dozvoliti “izdaju i planove jednog dela međunarodne zajednice i opozicionih grupa iz Beograda”.\nKako kaže, pogroma više neće biti, a ako KFOR ne bude mogao da zaštiti Srbe u južnoj pokrajini, država Srbija ima institucije, ljude i moć da ih zaštiti.\n“Spremni smo i 1. 000 dana da pregovaramo da se ne bi ni jednog dana pucalo, ali nemojte misliti da ako smo spremni za dijalog da smo slabi. Srbija nije slaba, braniće svoj narod i svoju zemlju”, poručio je zamenik direktora vladine Kancelarije za KiM.\nRakić je naveo da je 15 godina prošlo od kada su albanski zločinci pokušali da proteraju i zatru sve što je srpsko na prostoru KiM, ubijajući srpski narod, proterujući ga, paleći svetinje, crkve, manastire, rušeći grobove…\n“Ta divna Evropa umesto da osudi ovaj genocid nagradila ih je dajući im podršku za formiranje takozvane kvazi države. Veliki svet je ćutao tog marta 2004. godine, ćuti i dan-danas verujući da će istinu zatrpati tišinom. Ali, mi nećemo da ćutimo, mi pamtimo”, kazao je Rakić.\nPredsednik Srpske liste je istakao da je njihov zahtev da se otkriju počinioci tog zločina, genocida i dodao da se nada i očekuje da će počinioce stići ne samo Božija, već i ovozemaljska kazna.\nSpirić je kazao da srpski narod na KiM i poslednjih 15 godina, kao i danas i dalje doživljava teror, te da ih danas “ubijaju tako što im oduzimaju pravo na život, pravo da jedu, a još malo i pravo da dišu”.\n“Martovski pogrom je nastavljen za srpski narod, mart gotovo nikada dobro nije doneo. Suočavamo se sa veoma teškim i turbulentnim vremenima, a sigurno je da će vreme koje je pred nama biti teže nego ikada i zato je jako bitno i važno da pamtimo i poštujemo sve, ne samo one koji su dali svoje živote za Kosovsku Mitrovicu, nego za čitav Kosmet i Srbiju”, rekao je Spirić.\nNakon obeležavanja kod mosta, okupljeni su obišli izložbu fotografija u Gradskom muzeju u Kosovskoj Mitrovici, koja je organizovana povodom 15 godina od martovskog pogroma.\nGračanica: Parastos i šetnja u znak sećanja na žrtve pogroma\nViše stotina Srba okupilo se danas na parastosu u manastiru Gračanica povodom 15 godina od martovskog pogroma na Kosovu i Metohiji.\nParastos je služio vladika Teodosije sa sveštenstvom, preneo je Tv Most iz Zvečana. Posle toga krenuli su u koloni glavnom ulicom ka Domu kulture i do obeliska postavljenog pre par godina u znak sećanja na ubijene Srbe tokom sukoba na KiM.\nObeležavanju 15. godišnjice od pogroma prisustvuju članovi porodica nestalih i stradalih Srba, građani i predstavnici crkve, lokalne vlasti i Vlade Srbije.\nNakon što su položili cveće i odali počast stradalima i nestalima čije su slike i imena na obelisku, u Domu kulture održava se akademija – 15 godina nezaborava.\nĐurić: Beograd se pre 15 godina poneo kukavički\nDirektor Kancelarije za KiM Marko Đurić izjavio je povodom 15. godišnjice martovskog pogroma nad srpskim stanovništvom na KiM da je tadašnja vlast u Srbiji bila potpuno ravnodušna prema svom narodu na Kosovu i da se ponela kukavički.\n“Tokom deceniju i po preispitivanja uzroka i posledica martovskog pogroma nad srpskim i drugim nealbanskim stanovništvom na KiM, uglavnom je sve rečeno. Jasno je kao dan da je taj zločinački čin bio iniciran i orkestriran iz političkih krugova u Prištini i da je cilj bio završetak proterivanja Srba i stvaranje etnički čiste teritorije pod apsolutnom albanskom dominacijom”, naveo je Đurić u autorskom tekstu za današnje “Večernje novosti”.\nKako smatra, ono što je ostalo nedorečeno i neutvrđeno jeste uloga i odgovornost srpskih političara za sve događaje tih martovskih dana.\n“Ostavimo zato za trenutak Prištinu i osvrnimo se na ravnodušnost i kukavičluk srpskih političara pred čijim se očima odvijala ova golgota srpskog naroda. Srbija je tih dana stajala potpuno po strani, kao da se nesreća događa nekom drugom narodu, na nekom sasvim drugom kontinentu”, dodaje Đurić.\nKako je ocenio, ta pasivnost i nedelovanje mogu se objasniti nedostatkom političke volje i smelosti, ali i delimično pravdati objektivnim razlozima, jer Srbija tada nije ni imala čime da reaguje, s obzirom da je u prvim godinama DOS-ove vlasti njena vojska sistematski uništavana i razoružavana.\nĐurić je rekao da i, ako to nije najveća sramota srpske političke elite, onda je najveća sramota što isti ti politički akteri sada kao pripadnici opozicije, nastoje da relativizuju opasnost koja se ponovo nadvija nad Srbima na KiM.\n“Tim ljudima ni danas, kao ni pre 15 godina nije stalo ni do Srbije ni do Srba”, kaže Đurić i upozorava da je opasnost realna i da samo njeno negiranje predstavlja zločin protiv sopstvenog naroda.\nDrecun i Čović: Cilj je bio etničko čišćenje\nMartovski pogrom nad srpskim stanovništvom na KiM imao je za cilj etničko čišćenje i zastrašivanje Srba, ocenili su danas nekadašnji šef Koordinacionog centra za Kim Nebojša Čović i predsednik skupštinskog odbora za KiM Milovan Drecun.\n“Ideja je bila potpuno etničko čišćenje i zastrašivanje Srba, oni žele i danas isto to, odnosno da imaju etnički čist prostor kad je albanska zajednica u pitanju”, rekao je Čović gostujući na TV Pink.\nČović je rekao i da i danas, posle 15 godina od tog događaja, za pogrom niko nije odgovoran.\n“To je bio brutalan napad, tad smo imali susreta sa ROSU nije bilo razmene vatre… Moje mišljenje je da Kfor nije preventivno reagovao, a ubeđen sam da su imali podatke”, istakao je Čović.\nOn je istakao da albanska strana uvek bira tajming kad se Srbija nalazi u specifičnom trenutku, a tada je bila aktuelna promena vlade.\nČović je rekao da je tada, u martovskom pogromu uništeno preko 10.000 grobnih mesta, kao i kulturna baština, a da je u međuvremenu dosta objekata rekonstruisano.\nTakođe je dodao da su na mestima crkava i kulturne baštine napravljeni spomenici OVK i da se i danas povremeno napada ono što je obnovljeno.\nMilovan Drecun rekao je da je pogrom bio dobro isplanirana akcija, kao završni talas etničkog čišćenja.\nOn je dodao i da je napad na vozilo UMNIK policije u Prištini prikrivan.\nPodsetio je i da je Ibrahim Rugova u jednom od izveštaja rekao da su pogrom organizovali Hašim Tači i Ramuš Haradinaj.\nJevtić: Posledice pogroma još vidljive, a pravde nema\nPosledice martovskog pogroma na Kosovu i Metohiji, vidljive su i posle 15 godina, a pravde još nema, izjavio je potpredsednik Srpske liste Dalibor Jevtić.\nOn je istakao da su posledice još uvek vidljive u vidu sela bez Srba, poput Svinjara, gde je nekada živelo 580 Srba, kao i hiljade proteranih Srba širom Kosova, a koji ni dan danas nisu uspeli da se vrate u svoje domove.\n“Pravde za 17. mart 2004. godine i nasilje nad Srbima još uvek nema. Ni dan danas nije sprovedena ozbiljna istraga niti su nalogodavci i organizatori pogroma za to kažnjeni. To nekažnjavanje je suštinski prećutno odobravanje institucija na Kosovu takvom jednom strašnom događaju, i samim tim daje za pravo nekima da još uvek misle da nasilje mogu ponoviti i da za to neće biti kažnjeni”, naveo je Jevtić u saopštenju.\nOn je dodao da je pre samo nekoliko dana američki Stejt department jasno ukazao na ono na šta Srbi godinama ukazuju, a to je da se određena vrsta nasilja nad Srbima na KiM i dalje dešava.\nJevtić je ukazao da se takvo nasilje dešavalo i u godinama nakon 17. marta 2004, ali i u godinama pre tog organizovanog nasilja.\nPogrom je bio i masakr žetelaca u Starom Grackom i ubistvo dece u Goraždevcu, pogrom je i ubijanje Srba u Cernici, pogrom su i Livadice, pogrom je i svako rušenje spomen ploče u blizini Velike Hoče kidnapovanim novinarima, pogrom je svaki porušeni spomenik na pravoslavnim grobljima, pogrom je i hapšenje Bogdana Mitrovića…, dodao je Jevtić.\n“Zato danas, ovog 17. marta 2019. godine, pozivamo sve da spreče bilo kakav vid nasilja nad srpskim narodom na Kosovu, da se ne dozvole nikakvi sukobi. Mir mora da bude jedini interes svih, a odgovornost je na institucijama zaduženim za bezbednost na Kosovu. Srpski narod na Kosovu nikada neće odustati od života na ovim prostorima, i uvek će težiti mirnom i životu dostojnog čoveka”, istakao je Jevtić.\nOn je podsetio da je od 17. do 19. marta 2004. godine proteran veliki broj Srba i drugog nealbanskog stanovništva, spaljene su njihove kuće i oskrnavljeni srpski kulturno-istorijski spomenici. Dva dana otvorenog napada na srpsko civilno stanovništvo na Kosovu se sastojao u masovnom progonu Srba, najmasovnijem od 1999. godine.\nProcenjuje se da je više od 4.000 ljudi izgnano iz svojih kuća, širom Kosova, poginulo 28 ljudi, više od 900 ljudi je pretučeno i teško povređeno, uništeno je 19 spomenika kulture prve kategorije i 16 pravoslavnih crkava koje nisu kategorisane. Uništeno je oko 10.000 vrednih fresaka, ikona, putira i mnogih drugih crkvenih relikvija, kao i knjige krštenih, venčanih i umrlih, koje svedoče o vekovnom trajanju Srba na Kosovu i Metohiji. Oko 935 srpskih, romskih i aškalijskih kuća je spaljeno i uništeno. Od Srba je etnički očišćeno šest gradova i devet sela, naveo je Jevtić.\nMihajlović: Dijalog ključan za stabilnost i sigurnost Srba\nPotpredsednica Vlade Srbije Zorana Mihajlović izjavila je danas, povodom godišnjice pogroma nad Srbima na Kosovu i Metohiji, da je odgovornost današnje generacije političara da dijalogom rešava pitanje Kosova i obezbedi mir i stabilnost, koji znače i sigurnost za Srbe na Kosovu.\n“Strašni događaji od 17. marta 2004. treba da nas stalno podsećaju na to šta se desi kad jedna strana pokušava silom da nametne svoju volju i koristi nasilje da ostvari svoje ciljeve. Zato je dijalog na kojem Srbija insistira toliko važan, kako se nikad više ne bi ponovili nasilje nad Srbima, progon i rušenje crkava”, istakla je ona.\n“Ali, nema dijaloga tamo gde se razgovara ultimatumima, a odgovornost za to je na prištinskim političarima, koji ne žele da čuju ni stavove Beograda, ni jedinstven stav cele međunarodne zajednice, koja traži od njih da ukinu takse koje su uveli na robu iz centralne Srbije”, navela je Mihajlovićeva.\nRužić: Nasilje iz 2004. slično današnjem na ulicama\nMinistar državne uprave i lokalne samouprave Branko Ružić izjavio je danas da sinoćno nasilje koje se desilo u zgradi RTS, kao i sve ovo što se trenutno dešava na ulicama Beograda, nije slučajno, te da nasilje Albanaca nad srpskim narodom koje su počili pre 15 godina, pomalo korespondira i sa nasiljem iz 2019.\n“Ukoliko neko želi politički da protestuje, to je legitimno, ali ne sme to raditi nasiljem jer nasilje ne donosi dobro ni Srbiji, ni Srbima i zato je važno da se ovi koji protestuju dozovu pameti”, poručio je Ružić novinarima u Spomen sobi gde je obeleženo 15. godina od martovskog pogroma na KiM.\nOn je poručio da bi bolje bilo da je neko iz opozicije na današnji dan posetio Spomen sobu, nego što promovišu nasilje na ulicama Beograda.\nTagkosovo i metohija kosovska mitrovica spomen srbi ultimatum Zorana Mihajlovic\nGrčka: Zemljotres od 4,5 stepeni Rihtera potresao Zakintos\nNovi Zeland: Vlada već sutra o izmenama zakona o oružju


ponedjeljak, 09 Januar 2012 09:58\nMinistar unutrašnjih poslova Kantona Sarajevo (KS) Muhamed Budimlić potpisao je ugovore sa dobavljačima radno-tehničkih uniformi za policijske službenike Ministarstva unutrašnjih poslova (MUP) KS.\nMUP KS prošle godine pokrenuo je i okončao postupak javne nabavke za dostavljanje ponuda za mušku i žensku uniformu za policijske službenike.\nVrijednost jednog kompleta uniformi iznosi 789.26 KM i uključuje jaknu, hlače taktičke, hlače taktičke sa pilot džepovima, kravatu, košulje dugi rukav (dva komada), košulju kratki rukav, šapke, podkapu, kačket, čarape (dva para), džemper, vjetrovku sa uloškom za skidanje, kožne rukavice, bijele fluorscentne narukavlje, bijele fluroscentna navlake za šapke, fluoroscentni prsluk i transportnu torbu.\nIzgled i sastav svih nabavljenih dijelova uniforme u potpunosti je usklađen sa Uredbom o jedinstvenoj policijskoj uniformi u Federaciji BiH i Tehničkim karakteristikama jedinstvene policijske uniforme u Federaciji BiH.\nU postupku javne nabavke zatraženo je da svi ponuđači dostave i dokaze o ispunjenosti tehničkih karakteristika, odnosno da dostave ateste izdate od nadležnih institucija u BiH i prizvođača materijala, kao i da se dostave po dva uzorka ponuđenog artikla, saopštio je MUP KS.\nViše iz kategorije: « Čelik iz Zenice i rijekom CIMOS u 2011. »


Prognani iz Mušutišta slavski kolač presekli u Zočištu GracanicaOnline.info\nPrognani iz Mušutišta slavski kolač presekli u Zočištu\nUmesto u Hramu Uspenja Presvete Bogorodice u Mušutištu, u opštini Suva Reka, raseljeni iz ovog metohijskog sela, slavski kolač su presekli u manstiru Svetih Kozme i Damjana, u Zočištu. Naime, i posle četvoročasovnog čekanja da Kosovska policija i pripadnici Specijalne policije Rosu, omoguće bezbedan prolaz za više od 160 Srba, do crkvenog dvorišta u Mušutištu, predstavnici policije su saopštili da nisu u stanju da to učine.\nMeđutim, i pored toga što su danas sprečeni da proslave svoju slavu u mestu odakle su nasilno proterani 1999.godine, Srbi iz Mušutišta ne odustaju od povratka na svoja imanja, a bilo je 187 srpskih kuća, koje su sve popaljene i 11 crkava i crkvišta, koja su sada sravnjenja sa zemljom, kaže Milan Mihajlović, organizator organizovanog dolaska prognanih Srba iz Mušutišta.\n„Ovo što se danas desilo, ipak nije demoralisalo naše ljude i nije ih pokolebalo u stavu da se vrate svojim kućama. Mi ne odustajemo od svojih svetinja, od svoje imovine i od svega što nas je činilo srećnim u mestu našeg rođenja“, rekao je Mihajlović, dodavši da Srbi iz Mušutišta nisu uplašeni i da će nastaviti da dolaze do konačnog povratka, a da im njihove komšije Albanci duguju izvinjenje za ovo što se danas desilo.\nPre samo nedelju dana, na inicijativu zamenika premijera Kosova, Branimira Stojanovića, grupa mladih je tri dana čistila portu srušene crkve Uspenja Presvete Bogorodice, iz prve polovine četrnaestog veka. Trebalo je danas da se u tom dvorištu proslavi hramovna slava, a Stojanović je, kao i ministar Dalibor Jevtić, takođe bio u jednom od autobusa sa raseljenim Srbima iz Mušutišta. Stojanović je u Zočištu rekao da je veoma razočaran što prognani nisu uspeli da dođu do svoje svetinje.\n„Moj konačan utisak je da je policija mogla, da je uložila dovoljni napora, da obezbedi naš dolazak u Mušutište. Iz kojih razloga nije uložen potreban napor, što je bila njihova obaveza, to će morati da odgovore narednih dana. Ostaje gorak ukus u našim ustima, ali i u ustima svih ovih ljudi, jer su želeli da slavski kolač prelome i probaju danas u crkvi u Mušutištu. Nažalost, u tome nisu uspeli, ali to ne znači da neće uspeti neki naredni put i to ne znači da neće uspeti da se vrate“, rekao je zamenik kosovskog premijera i u ime Srba u kosovskim institucijama obećao da će uraditi sve kako bi im u tome pomogli. Branimir Stojanović je takođe naglasio da srpski predstavnici u kosovskim institucijama neće razgovarati sa političkim predstavnicima albanskih političkih stranaka neće razgovarati o transformaciji bezbednosnih u oružane snage, ali i o mnogim drugim temama, sve dok se Srbima na Kosovu ne omogući pravo na slobodu kretanja i pravo na povratak na svoja imanja.\nMinistar za povratak i zajednice u Vladi Kosova, pozvao je kosovske institucije i međunarodnu zajednicu da učine sve kako bi na Kosovu zavladala vladavina prava, u koju ubraja i slobodu kretanja i povratak ljudi na svoja ognjišta. Današnji događaj u Mušutištu, Jevtić je ocenio kao nešto što je nedopustivo u 21.om veku, u srcu Evrope i podvukao da će ministartsvo na čijem je čelu i dalje aktivno raditi na procesu povratka.\n„Očigledno je da određena grupa ljudi želi već duže vreme da kreira jednu atmosferu straha i neprihvatanja bilo čega što je srpsko…Ovo što se danas dogodilo za cilj ima samo jedno, da ove ljude odvrati od onoga što žele, a to je povratak na svoja imanja“, rekao je ministar za povratak i zajednice, podsetivši na 155 srušenih crkava širom Kosova, od kojih je čak 11 u Mušutištu.\nTri autobusa i desetak putničkih automobila sa raseljenim Srbima iz Mušutišta, krenuli su jutros organizovano kako bi obeleželi seosku slavu i obišli svoje spaljene kuće i srušene svetinje. Nešto preko 200 Albanaca iz Mušutišta, ali i okolnih sela, kako su nam rekli sami demonstranti, blokiralo je put, kako bi ih u tome sprečili. Posle sukoba sa policijom i pripadnicima Specijalne policije, povređeno je desetak demonstranata, trideset ih je privedeno, a povređen je i jedan pripadnik policije.\nI pored velikog broja prisutnih policajaca, naš utisak je da se policija nije dovoljno potrudila da obezbedi bezbedno kretanje Srbima, koji su želeli da obiđu svoje kuće, srušene crkve i zarasla groblja. Naime, u momentu kada je policija obavestila organizatore dolaska da im ne može garantovati bezbednost, u centru Mušutišta je bio skoro podjednak broj policajaca i demonstranata. I zamenik kosovskog premijera, Branimir Stojanović i ministar za povratak i zajednice, Dalibot Jevtić, rekli su u obraćanju medijima da postoji mnogo pitanja koja bi trebalo uputiti policiji posle današnjeg događaja u Mušutištu.\nMultietnički sportski događaj u Prištini povodom Dana protiv diskriminacije\nSlavko Simić obilazi raseljene u Sutomoru\nProtest porodica kidnapovanih i nestalih Srba\nJevtić: Raseljeni imaju pravo na povratak Jevtić – Štok: Povratnicima stvoriti adekvatne uslove za život Dalibor Jevtić: Prioriteti, povratak i opstanak Uskoro se u Mušitište vraća deset srpskih porodica\nObjavljeno 28. avgusta 2016. by Vladislav ĆupU kategoriji Povratak raseljenih\n15. decembra 2019., 07:13


Nenad Popović: Dogodine znatno veći budžet za inovacije\nBeta 5. novembra 2017. 11:25\nMinistar bez portfelja u Vladi Srbije zadužen za inovacije Nenad Popović najavio je da će Vlada Srbije u narednoj godini znatno povećati budžet za inovacije, jer se u tome vidi šansa za ekonomski rast i zapošljavanaje u Srbiji.\n„Ako želimo brže da se razvijamo, ne sme budžet za nauku i inovacije da bude manji od 0,35 odsto BDP-a kao što je to do sada bio slučaj. Izdavanja iz budžeta za te namene morala bi svake godine eksponencijalno da rastu jer se ulaganja u inovacije sigurno vraćaju“, rekao je Popović za Politiku.\nNa pitanje da li se razmišlja o promeni modela za finansiranje nauke, jer 80 odsto novca dolazi iz javnog sektora, Popović je rekao da je u Evropi ovaj problem rešen razvojem posebnih modela privatnog i javnog partnerstva.\n„Nužno je da se promeni postojeća praksa i nauka Srbije nejvećim delom usmeri ka ekonomiji, a ne samo ka biblioteci“, naveo je on.


Vučić danas u Vašingtonu razgovarao sa Džozefom Bajdenom – Balkanekspresrb.rs\nPremijer Vučić obavestio je potpredsednika Bajdena o ekonomskim reformama koje je Srbija sprovela, kao i o procesu evrointegracija, naglasivši da je Srbiji u tom procesu potrebna podrška SAD\nPREDSEDNIK Vlade Srbije Aleksandar Vučić sastao se danas u Vašingtonu sa potpredsednikom SAD-a Džozefom Bajdenom, sa kojim je razgovarao o bilateralnim odnosima, evropskom putu Srbije, migrantskoj krizi, investicijama američkih kompanija i investicionoj klimi u Srbiji. Tema razgovora bila je i regionalna stabilnost i saradnja u oblasti energetike.\nPremijer Vučić obavestio je potpredsednika Bajdena o ekonomskim reformama koje je Srbija sprovela, kao i o procesu evrointegracija, naglasivši da je Srbiji u tom procesu potrebna podrška SAD.\n„Veliki interes američkih kompanija da ulažu u Srbiji pokazuje da smo na dobrom putu“, izjavio je premijer Vučić i istakao da su politika srpske Vlade i ekonomske reforme koje ona sprovodi naišli na najširu podršku potpredsednika Bajdena. Srpski premijer je izrazio zadovoljstvo što je prema Srbiji iskazano veliko poštovanje, bez obzira na to što još mnogo toga treba da bude urađeno kako bismo dostigli standarde koje SAD od nas očekuju.\nPotpredsednik Bajden je naglasio da je uspeh Srbije veoma važan za SAD i da je Srbija ključna za stabilnost celog regiona Zapadnog Balkana, istakavši da će Evropska unija biti potpuna kada Srbija postane njena članica. Američki potpredsednik je pozdravio ekonomske reforme srpske Vlade i istakao da od uspeha reformi u Srbiji zavisi i uspeh celog regiona. On je pozitivno ocenio i zakonske reforme, kao i borbu protiv korupcije.\nSastanak premijera Vučića i potpredsednika Bajdena počeo je susretom u četiri oka, koji je trajao više od pola sata, nakon čega su se srpski predsednik Vlade i potpredsednik SAD pridružili delegacijama.♦\nZAMENIK direktora Kancelarije za Kosovo i Metohiju Dušan Kozarev i republički komesar za izbeglice i migracije Vladimir Cucić\nRepublika Srbija upozorava Republiku Hrvatsku da je dužna da poštuje svoje međunarodne preuzete obaveze i tražimo hitnu reakciju


Zvezda osudila nasilje na derbiju : Nadlanu.com\nZvezda osudila nasilje na derbiju\nObjavljeno 4. nov 2013. / 17:56:13\n"Najoštrije osuđujemo pojedince i određene interesne grupe koje u danima posle derbija pokušavaju da podele i prebace krivicu, zanemarujući činjenicu da su u neredima tokom utakmice učestvovali isključivo i samo navijači gostujućeg tima, navijači Partizana", stoji u saopštenju Zvezde.\nCrveno-beli su naveli da su prvi incident navijači Partizana napravili kada je dva sata pre početka utakmice jedan od njih ušao na teren želeći da se obračuna s padobrancima.\n"Zatim smo bili svedoci tuče između dve frakcije navijača Partizana tokom koje je intervenisala i Žandarmerija", objavila je Zvezda i dodala da je najteži incident bio u drugom poluvremenu kada su navijači na južnoj tribini izazvali požar i onemogućavali vatrogasce da ga ugase.\nU saopštenju piše i da navijači Zvezde tokom utakmice nisu imali nijedan sličan incident.\n"Ipak, to ne sprečava raznorazne analitičare, komesare, 'rukovodioce', nažalost i pojedine medije da u svojim analizama, izveštajima i izjavama dele i prebacuju krivicu koristeći množinu. Takav odnos prema problemu neće dovesti do rešenja stanja koje je svakako alarmantno. Vreme kolektivne odgovornosti je davno prošlo i Crvena zvezda insistira da svako ponese svoj teret odgovornosti shodno učinjenim delima", piše u saoštenju.\nZvezda je navela i da neće dozvoliti da takav stav dela javnosti i nadležnih funkcionera dovede do eventualnog kažnjavanja kluba suspenzijom stadiona ili igranjem bez publike.\nZvezda je takođe pohvalila fudbalere oba tima i sudije, koji nisu ničim doprineli incidentima.\nZajedniča superligaša je u međuvremenu suspendovala stadione Zvezde i Partizana do konačne odluke Disciplinske komisije Fudbalskog saveza Srbije.\nfk crvena zvezdafudbalvečiti derbi


Tokom Evropskog prvenstva gotovo da nema selektora koji nije poslao poruku da nešto mora da se menja. Naredne 2018. godine neće biti velikih takmičenja, a reprezentacije će se boriti za plasman na Svetsko prvenstvo. FIBA je iskopirala fudbalske kvalifikacije, pa će se igrati tokom cele godine.\nTokom novembra, februara, juna i septembra nacionalni timovi će igrati za overu vize za plasman na SP u Kini 2019. godine. Naravno da klubovima ne odgovara da tokom sezone puštaju prvotimce da nastupaju za reprezentaciju.\nEvroliga i NBA su jasni, igrači neće imati dozvolu da u kvalifikacijama igraju za nacionalni tim.\nIzgleda da je Evroliga prva rešila da “malo popusti”. Poslali su predlog da se za reprezentaciju igra leti. Posle kraja sezone (38 nedelja), polovina juna bila bi za pripreme, jul za kvalifikacije, a avgust bi bio mesec za odmor igrača. Od septembra bi krenule klupske obaveze.\nTeško da će u jeku sukoba FIBA ovako nešto prihvatiti, ali predlog deluje sasvim na mestu.\nRat je sve jači, a košarka pati...


OKI "Feniks" Kikinda - Vesti - Liga Republike Mađarske u sedećoj odbojci, 1. kolo, Zánka, 30. septembar 2012.\nLiga Republike Mađarske u sedećoj odbojci\n1. kolo, Zánka, 30. septembar 2012.\nOKI Feniks je 30. septembra u sportskom centru grada Zánka na Balatonu uspešno počeo svoj pohod u odbrani medalje iz prošlogodišnjeg mađarskog prvenstva. Ostvarili smo sve tri pobede iz tri odigrane utakmice i to sa maksimalnim rezultatima od po 3:0 u setovima.\nPosle dve odigrane sezone u ovoj sredini su nam timovi već dobro poznati i nema mnogo tajni ili aduta iz rukava. "Piremonci" su odustali od ovog prvenstva zbog odlaska više igrača u "penziju", pa za narednu sezonu spremaju podmlađenu ekipu.\nDakle, ukupno 7 timova, od kojih je nova samo ženska reprezentacija Mađarske. Ona jedino učestvuje na sva tri kola sa po dve utakmice,dok sve ostale ekipe igraju na dva turnira po tri utakmice.\nRezultati 1. kola (5 ekipa)\nHumanitás SE (Tatabánya) - Hamburger SE (Nagykanizsa)             3:0 (18, 14, 22)\nMozdulj SE (Vác) - Mađarska ženska reprezentacija (Budapest)      3:0 (8, 6, 4)\nOKI Feniks (Kikinda) - Hamburger SE (Nagykanizsa)                 3:0 (7, 15, 17)\nMozdulj SE (Vác) - Humanitás SE (Tatabánya)                       3:0 (15, 14, 4)\nOKI Feniks (Kikinda) - Mađarska ženska reprezentacija (Budapest)  3:0 (8, 11, 9)\nOKI Feniks (Kikinda) - Humanitás SE (Tatabánya)                   3:0 (20, 9, 16)\nMozdulj SE (Vác) - Hamburger SE (Nagykanizsa)                     3:0 (12, 9, 6)\nNaša najjača utakmica ovog dana je bila ona koju smo poslednju igrali, protiv Humanitás-a iz Tatabanje. Zahvaljujući Željku Anđelovu (priprema, snimak i postprodukcija), prvi put možemo da Vam ponudimo amaterski video snimak kompletne utakmice:\nZavišin, Anđelov, Marić, Herceg, Brandić, Tegeltija, Milošev, Golijanin i trener Dragin.\nNaredno kolo se igra 28. oktobra u Tatabanji bez nas, a finalno, 3. kolo se igra u Vacu 25. novembra.


Ispunjeni svi programski zadaci\nPress konferenciju na kojoj je razmatrana realizacija programskih aktivnosti u proteklom periodu, 09.11.2009.godine održala je ministrica za obrazovanje, nauku, kulturu i sport Alma Delizaimović.\nU prvih devet mjeseci ove godine, Ministarstvo za obrazovanje, nauku, kulturu i sport prema Skupštini Bosansko-podrnjskog kantona kandidovalo je 6 zakona. Radi se o Zakonu o predškolskom odgoju i obrazovanju, Zakonu o izmjenama i dopunama o osnovnom odgoju i obrazovanju, Zakonu o izmjenama i dopunama o srednjem obrazovanju, Zakonu o izmjenama i dopunama zakona o visokom obrazovanju, Zakonu o ukidanju Centra za stručnu obuku i Zakonu o izmjenama i dopunama zakona o RTV-u BPK-a. U zadnjem kvartalu ove godine prema programu Ministarstva predviđeno je i donošenje Zakona o sportu ,odnosno, usklađivanje postojećeg zakona sa Okvirnim zakonom Federacije Bosne i Hercegovine.\nSvi ovi zakoni su, prema riječima ministrice Delizaimović, došli do skupštinske procedure i čeka se tematska sjednica vezana za obrazovanje.\n–\tMogu istaći da je Ministarstvo za obrazovanje, nauku, kulturu i sport ispunilo sve svoje zacrtane programske zadatke. Moram istaći, takođe, da smo bili poprilično opterećeni mnogim izmjenama i dopunama raznih zakona, budući da je oblast ovog ministarstva dosta široka. Što se tiče programskih zadatka uopšte, dakle, transfera prema nižim nivoima vlasti, prema oblasti informisanja, možemo reći da su u toku godine programski zadaci ispunjavani, osim oblasti kulture, gdje uopšte nije bilo izvršenja. Taj transfer je pretrpio umanjenje u odnosu na predloženi i usvojeni budžet za 2009. godinu i u toku mjeseca novembra u planu nam je realizacija ovog transfera, – ističe ministrica Delizaimović.\nOno što je ovom ministarstvu ostalo kao zadatak do kraja godine jeste raspisivanje javnog konkursa za stipendije i to će se, takođe, naći na sjednici Vlade u toku mjeseca novembra. Ministrica ističe da su još uvijek u pripremanju samih konkursnih aktivnosti, odnosno, da još uvijek nisu sigurni koliko će sredstava moći obezbijediti na tom kodu, obzirom, da je u ovoj godini trebalo 300.000,00 KM za isplatu stipendija, koje su redovno isplaćivane studentima.\n–\tPred nama je nova školska godina 2009/2010 i ja se nadam do kraja mjeseca novembra da ćemo prema Vladi poslati našu odluku kojom će se odlučiti da se raspiše konkurs za stipendije. – kaže ministrica Delizaimović.\nŠkolska godina krenula je na vrijeme i nije bilo nekih većih problema. Sastanci za predstavnicima skupštinske Komisije za obrazovanje redovno se održavaju, a nakon tematske sjednice posvećene obrazovanju, pred ovim Ministarstvom su, pored redovnih poslova, i mnogobrojni dodatni poslovi koji su proistekli iz te tematske sjednice. No, u kantonalnom Ministarstvu obrazovanja ne boje se novih obaveza, jer smatraju da će se mnogi problemi s kojima se suočavaju škole na ovaj način efikasnije moći riješiti, kao što su pitanja grijanja ili ugovori o privremenim i povremenim poslovima, obzirom da u školama nema dovoljno nastavnog kadra za nastavu iz engleskog jezika, matematike, fizike, tehničkog odgoja, vjeronauke.\n–\tKad je riječ o sportu, mi smo u toku godine pokušali pratiti aktivnosti koje su se dešavale na prostoru kantona, a u skladu sa programom Sportskog saveza. Njima su dodijeljivane tranše; Sportski savez je to dalje dijelio prema sportskim klubovima, a što se tiče transfera koji je, takođe, bio transfer neprofitnim organizacijama, nažalost, taj transfer je na početku godine ukinut, tako da Ministarstvo nije moglo djelovati onako kako je to činilo ovih godina, u smislu interventnog djelovanja sportskim klubovima koji su u nekim većim rangovima , kao što su Premijer liga, Prva liga Federacije itd.- riječi su ministrice.\nObzirom na široku oblast djelovanja, ovo Ministarstvo bi, prema mišljenju ministrice obrazovanja, nauke, kulture i sporta Alme Delizaimović, moglo efikasnije djelovati kad bi imalo veći broj uposlenih stručnih saradnika, budući sav teret posla snose četiri stručna saradnika, a od toga su dva stručna saradnika za obrazovanje ( jedan za osnovno, drugi za srednje obrazovanje) , jedan saradnik za sport koji obavlja poslove i kulture i jedan pravnik. Obaveze ovih ljudi su tim veće, što Ministarstvo obavlja i poslove Pedagoškog zavoda.\n– U skladu sa zaključcima sa tematske sjednice Skupštine BPK-a Goražde i sa prijedlozima Ministarstva , uobličeni su zaključci koji će ići u Skupštinu, sa prijedlogom da se konačno uspostavi pravi Pedagoški zavod, onako kako treba po svojoj, zakonom obavezujućom, ulogom. Mislim da mi ne možemo nikada dostići standarde Pedagoškog zavoda kakav je recimo u Sarajevskom kantonu itd, ali sa bar minimalnim brojem uposlenih, on može pomoći nastavnicima u obrazovnim institucijama.- ističe ministrica.\nU programu rada za 2010. godinu kantonalno Ministarstvo za obrazovanje, nauku, kulturu i sport planira donijeti Zakon o kulturi, koji je, prema riječima ministrice Delizaimović, ranije trebalo staviti u Program rada ovog ministarstva, jer je već davno donešen okvirni zakon. U programu rada za 2010.godinu ovog ministarstva, pored Zakona o sportu, trebao bi se, između ostalih, naći i Zakon o nenasilju na sportskim terenima.


Da li će se u BiH promjeniti način računanja vremena? Banjaluka.com\nDa li će se u BiH promjeniti način računanja vremena?\nPosljednje nedjelje u oktobru doći će do prelaska na zimsko računanje vremena, tako što će se pomjeranjem za 60 minuta unazad vrijeme u 03.00 računati kao 02.00 sata.\n“Jasno se može reći da ne postoji apsolutno nikakva mogućnost da se u BiH promijeni način računanja vremena, uključujući i ‘pomijeranje sata’, jer smo dio Evrope u kojoj o tome nema nikakvih naznaka takve vrste”, mišljenje je ekonomskog analitičara Igora Gavrana.\n“Nema apsolutno nikakvih naznaka o tome i to se neće desiti uskoro, a niti ikada, ako se isto ne dogodi u EU, odnosno Evropi”, ističe Gavran.\n“Taj argument i danas je validan, uz dodatni argument da je ovaj sistem već toliko dugo u primjeni da se manje može govoriti o ‘promjeni’, a više o stabilnosti i stalnosti njegove primjene. Negativni argumenti su gubici u produktivnosti i uticaj na psihu i bioritam čovjeka u periodu pomjeranja vremena, međutim, pošto se ove promjene uvijek dešavaju vikendom i ovaj argument protiv je upitan. Sve kvantifikacije, pozitivne i negativne, mahom su procjene i prepotstavke, pa je teško uporediti dvije konkretne cifre ‘za’ i ‘protiv’”, podvlači Gavran.\nU svakom slučaju, čak i da su efekti jedne ili druge opcije značajni za BiH, Gavran zaključuje da država ovakvog geografskog, političkog i ekonomskog položaja ne može sebi dozvoliti “ekscentrično izdvajanje iz okruženja i ima samo jednu opciju, a to je da slijedi EU i ostatak Evrope”.\nTagovi: BiHljetno računanje vremena\tPrijavi grešku


Volonteri dijele namirnice za 100 socijalno ugroženih porodica\nFoto: Srna | Volonteri dijele namirnice za 100 socijalno ugroženih porodica\nSrna 31.03.2020 15:42\nKOZARSKA DUBICA - Volonteri Crvenog krsta opštine Kozarska Dubica počeli su danas obilazak i podjelu paketa životnih namirnica i brašna za 100 socijalno ugroženih porodica na području ove lokalne zajednice.\n"Brašno, ulje, šećer, ribu i ostale životne namirnice Dubičanima danas uručuje 25 dobrovoljnih punoljetnih volontera iz Kozarske Dubice, koji su se, u situaciji vanrednog stanja i sprečavanja širenja virusa korona, stavili na raspolaganje opštinskoj organizaciji Crvenog krsta", potvrdio je sekretar Crvenog krsta Goran Gajić.\nGajić je apelovao da i drugi koji su u mogućnosti pomognu sugrađanima koji žive na rubu egzistencije, a kojima su, osim hrane, neophodna i sredstva za higijenu i dezinfekciju.\nPaketi životnih namirnica vrijedni 2.000 KM donacija su načelnika opštine Kozarska Dubica Radenka Reljića i poslanika u Narodnoj skupštini Republike Srpske Darka Banjca, dok je 100 vreća brašna od po 10 kilograma donirao vlasnik proizvodnog trgovačkog preduzeća "Jelena" iz Kozarske Dubice Marko Vlajsević.\nSpisak korisnika donacije sačinio je Centar za socijalni rad Kozarska Dubica.\nTročlanoj porodici koja u veoma teškim uslovima živi u selu Babinac, paketima osnovnih životnih namirnica i higijenskih potrepština danas su pomogli načelnici odjeljenja u opštinskoj upravi Kozarska Dubica Darijan Babić i Duško Bodilović.\nOni su apelovali na ljude koji su u mogućnosti da pomognu onima kojima je pomoć potrebna i naglasili da nečiji mali doprinos, u trenutnoj situaciji, nekome znači mnogo.\nVolonteri Namirnice Crveni krst Kozarska Dubica\nGodišnjica formiranja trebinjskih specijalaca\nU Sarajevu otvorena još jedna dm prodavnica\nZdravstveni radnici traže neisplaćene plate\nNepovoljna epidemiološka situacija u Bijeljini\nSnijeg u Sarajevu\nRođeno 1.113 beba u ovoj godini u Doboju\nU Brčkom za doček Nove godine Nina Badrić\nPočela obnova ljetnog kina u Trebinju\nSložena operacija butne kosti izvršena prvi put u bolnici Trebinje\nAkcija u Trebinju: Plišane igračke za mališane


Politika razlog sve većeg jaza Zapada i muslimanskog sveta\n24 decembar, 2006\nJednogodišnje istraživanje vodila je takozvana «Alijansa civilizacija», grupa sastavljena od vodećih političkih i verskih ličnosti. O rezultatima istraživanja, trebalo bi da se raspravlja iduće godine na samitu u Rio De Žaneiru.\nPanel «Alijansa civilizacija» obuhvata 20 istaknutih ličnosti, ali ima jednu centralnu razmatranja možemo odmah da odstranimo ideju da tu postoji sukob civilizacija. Nije u pitanju ništa od toga. U pitanju je to što su ljudi u različitim delovima sveta nezadovoljni zbog načina na koji su stvari uređene. I većina uzroka tenzije, uzroka netrpeljivosti, jesu politički i ekonomski uzroci, pre nego kulturni ili civilizacijski», kaže Dezmond Tutu.\nJedan od najvažnijih zaključaka u izveštaju glasi da je rešavanje izraelsko-palestinskog konflikta ključ za premošćavanje jaza između Istoka i Zapada. Bivši generalni sekretar UN Kofi Anan, koji je naručio studiju, branio je svoju inicijativu za održavanje regionalne bliskoistočne konferencije i rešavanje krize bez preduslova.\n«Dokle god Palestinci žive pod okupacijom izloženi svakodnevnim frustracijama i ponižavanju i dokle god Izraelci ginu u eksplozijama u autobusima i na igrankama, strasti će svugde da se rasplamsavaju», rekao je Anan.\nU izveštaju se ističe da su se strasti rasplamsale posle terorističkih napada 11. septembra 2001. i potonjih događaja u Iraku i Avganistanu. Takođe se navodi da muslimanske i zapadne ekstremističke organizacije nastoje da i dalje pothranjuju te strasti. Nadbiskup Dezmond Tutu smatra da je potrebno preduzeti sveobuhvatne korake za rešenje tih problema.\n«Generalni sekretar Ujedinjenih nacija vrlo jasno nije hteo da ova grupa na takozvanom visokom nivou bude pričaonica, istakavši da treba da sačinimo specifične predloge koji bi mogli da se primene i rekao bih da smo to i uradili. Reč je o područjima kao što su omladina, mediji, migracije, obrazovanje», rekao je Dezmond Tutu.\nInicijativa «Alijansa civilizacija», posle nereda u muslimanskim delovima Pariza i protesta protiv danskih karikatura proroka Muhameda, preporučila je više programa razmene omladine Sjedinjenih Država i Bliskog istoka, veću toleranciju prema imigrantima i poštovanje religije u medijima. Predloženo je i imenovanje specijalnog predstavnika Ujedinjenih nacija koji bi bio zadužen za pomoć u rešavanju kriza. Izveštaj «Alijanse civilizacija» objavljen je u Istanbulu, a Brazil treba da bude domaćin samita iduće godine u Rio De Žaneiru, na kojem će se razgovarati o rezuiltatima ovog istraživanja.


RTCG - Radio Televizija Crne Gore - Nacionalni javni servis :: Ekonomija :: Udruživanje kompanija radi većeg izvoza\nPKCG PREDLAŽE 13. 01. 2019. 14:57 >> 14:32 0\nDalji rast izvoza zahtijeva intenzivnije aktivnosti proizvođača usmjerene ka marketinškom nastupu, kao i udruživanje domaćih kompanija zbog ograničenih količina, asortimana proizvoda i finansijskih resursa, saopšteno je iz Privredne komore (PKCG).\n“Osnivanjem klastera i/ili drugih oblika udruživanja otklanja se problem usitnjenosti proizvodnje i nedovoljnih proizvodnih kapaciteta i doprinosi jačanju konkurentnosti”, rekli su predstavnici PKCG agenciji Mina-business.\nOni smatraju da je, u cilju supstitucije uvoza domaćom proizvodnjom i rasta izvoza, potrebno raditi na jačanju kvaliteta domaće ponude, boljem pozicioniranju domaćih proizvoda i povezivanju poljoprivrede i turizma.\nTo bi, kako su naveli iz PKCG, trebalo raditi kroz projekte Dobro iz Crne Gore, Kupujmo domaće, Domaći ukusi.\nIz PKCG su saopštili da se veliki broj proizvoda, naročito poljoprivredno-prehrambenih, nepotrebno uvozi, jer postoje izgrađeni kapaciteti - domaća proizvodnja, koja bi mogla da zadovolji najveći dio domaće tražnje.\n“Poznato je da proizvodimo visokokvalitetna pića, meso i mesne prerađevine, mliječne proizvode, med, masline. Neiskorišćene mogućnosti su bogatstvo raznog ljekovitog i samoniklog bilja, zatim u šumskim predjelima pečurke, medonosno bilje, šumski plodovi, kao i ogroman neiskorišćeni potencijal u oblasti organske proizvodnje, slatkovodnog i morskog ribarstva”, tvrde u PKCG.\nVisok i uporan robni deficit, kako su ocijenili, zahtijeva dalje strukturne reforme, praćene značajnim povećanjem produktivnosti.\nIz PKCG su podsjetili da je ukupna robna razmjena Crne Gore sa inostranstvom od januara do kraja novembra prošle godine, prema preliminarnim podacima Monstata, iznosila 2,7 milijardi EUR, što je 12,2 odsto više u odnosu na isti period 2017.\nPokrivenost uvoza izvozom iznosila je 15,6 odsto.\n“Uvoz robe za prvih 11 mjeseci prošle godine iznosio je 2,34 milijarde. Iz Srbije, kao glavnog partnera, najviše su se uvozili pića, alkoholi i sirće, plastične mase i proizvodi od plastičnih masa”, dodali su iz PKCG.\nIzvoz je realizovan u vrijednost od 363,9 miliona eura, a u Srbiju su se najviše izvozili farmaceutski proizvodi i mineralna goriva i mineralna ulja.\n”Robni deficit je uglavnom posljedica realizacije započetih investicionih projekata, kao i uvoza proizvoda koje ne možemo proizvoditi, pa se moraju uvoziti”, zaključili su iz PKCG.


Izložba "Moje Sarajevo" sutra u parku Hastahana – Fokus.ba\nIzložba “Moje Sarajevo” sutra u parku Hastahana\nFoto-konkurs „Moje Sarajevo“ organizovan je u čast izlaska jubilarnog 150. izdanja mjesečnog gradskog vodiča „Sarajevo Navigator“ i 1.5 miliona distriburanih primjeraka\nFoto-izložba “Moje Sarajevo“, na kojoj će biti predstavljeno 25 najboljih radova prijavljenih na istoimeni foto-konkurs, bit će otvorena sutra u parku Hastahana, na Marijin Dvoru.\nFoto-konkurs „Moje Sarajevo“ organizovan je u čast izlaska jubilarnog 150. izdanja mjesečnog gradskog vodiča „Sarajevo Navigator“ i 1.5 miliona distriburanih primjeraka. To je samo jedna u nizu aktivnosti Fondacije Sarajevo Navigator u cilju kvalitetne promocije turističke ponude destinacije Sarajevo, saopćili su organizatori.\nLjubitelji fotografije od 1. augusta do 9. septembra ove godine imali su priliku da aktivno učestvuju u promociji Sarajeva objavom svojih najljepših fotografija na Instagramu uz navođenje hashtagova #destinationsarajevo #mojesarajevo i #mysarajevo, ali najbolji će osvojiti i nagrade koje su pripremili partneri Sarajevo Navigatora.\nNa konkurs se odazvalo više od 100 autora, te je prijavljeno više od 500 fotografija u sedam kategorija, od kojih je žiri odabrao 25 koje će biti izložene na Hastahani sve do 29. septembra. Učesnici su mogli prijaviti fotografije za jednu od sljedećih kategorija: historija, arhitektura, priroda, turističke atrakcije, hrana i piće, stari zanati, panorame Sarajeva.\nSarajevo Navigator već 13 godina realizuje brojne aktivnosti u cilju promocije destinacije Sarajevo, a osim popularnog mjesečnog vodiča „Sarajevo Navigator“, već godinama izdaje godišnje publikacije „Destination Sarajevo“ i „Sarajevo Map“ koje su nezaobilazan izvor informacija za turiste koji posjećuju destinaciju Sarajevo.\nTe publikacije specifične su i po tome što je sadržaj pisan na čak četiri jezika – bosanskom, engleskom, arapskom i kineskom, čime su prilagođene svim značajnim grupama turista koje posjećuju Sarajevo. Publikacije su korisnicima dostupne besplatno, na više od 400 lokacija širom Sarajeva.\nPored štampanih medija, Sarajevo Navigator ponudu Sarajeva komunicira uspješno i putem internet portala www.sarajevo.travel te aplikacija za mobilne uređaje Sarajevo Navigator. O popularnosti na društvenim mrežama najbolje govori činjenica da profile Destination Sarajevo prati više od 110.000 fanova.\nIzložba “Spone – Tehnika Stil Tematika” u Kosači\nU galeriji “Mak” otvorena izložba “Kreativnost u slobodno vrijeme 2020”\nDvanaesto izdanje Omladinskog Film Festivala Sarajevo predstavit će nešto više od 35 filmova iz 12 zemalja svijeta, od čega je deset svjetskih...\nRoman Colsona Whiteheada\nKnjiga.ba preporučuje roman ‘Momci iz Nikla’\nZasnovan na stvarnim događajima iz muške škole koja je na Floridi postojala više od stotinu godina i zatvorena je 2011. godine, roman...\nU Tuzli otvorena izložba “Zajedno protiv virusa poricanja”


Tamara Spaić o tvitu Vesne Pešić i izjavi Boška Obradovića\nVesti Autor:N1 Beograd20. jan. 202008:29 > 08:29\nNovinarka Tamara Spaić je izjavila u Novom danu, govoreći o tvitu Vesne Pešić, da joj se čini da Tužilaštvo reaguje selektivno i da dobija naloge od medija ili grupe botova sa Tvitera.\nPodsetimo, Više javno tužilaštvo u Beogradu naložilo je odeljenju za Visoko tehnološki kriminal da istraži navode Vesne Pešić objavljene na Tviteru, nakon što je objavila status u kom spominje predsednika Srbije Aleksandra Vučića.\n„Ako selektivno reagujete na pretnje kritičara vlasti i režima Aleksandra Vučića, a ne reagujete na mnoge gore koje se upućuju, recimo, sudiji (Miodragu) Majiću ili istim tim kritičarima vlasti, onda pokazujete da Tužilaštvo nije samostalno, kao što bi trebalo po Ustavu, i da u stvari predsednik Srbije, botovi Srpske napredne stranke i podobni mediji odnosno medijske ulizice ovog režima, diriguju kako će Tužilaštvo da se ponaša“, ocenila je Spaić.\nOdgovarajući na pitanje o komentaru lidera Dveri Boška Obradovića na izjavu nekadašnjeg predsednika Demokratske stranke Dragoljuba Mićunovića, Spaić smatra da vlast „trlja ruke“ jer deluje da postoji šansa da „pukne“ Savez za Srbiju.\nOna podseća na jedno nedavno istraživanje iz koga se vidi da milion ljudi ne vidi nijednu stranku među opozicijom za koju će da glasa.\n„Za to nisu krivi samo tabloidi, režimski mediji, već i same opozicione stranke jer ne uspevaju da budu dovoljno ubedljive, upravo zbog ovakvih stvari“, rekla je ona.\nSpaić se pita zašto lider stranke koja je u savezu sa Demokratskom strankom upotrebljava rečnik koji pripada strankama na vlasti, pri tome ocenjujući da je MIćunović „etalon uvođenja demokratije i višestranačja u Srbiji“.\n„Boško Obradović koristi rečnik Vojislava Šešelja“, kaže ona.\nSpaić je ocenila da je Vučić uzdrman i da pokazuje nervozu upravo zbog ukrupnjavanja na opozicionom delu.\n„Da nije bilo tog Saveza za Srbiju i da nije bilo najave bojkota, nama nikada ne bi došli evropski parlamentarci“, smatra Spaić i dodaje kako se nada da „besmisleno sukobljavanje unutar Saveza neće doći do novog razjedinjavanja opozicije“.\nBoško ObradovićDragoljub MićunovićSavez za Srbijutamara spaićTužilaštvoVesna Pešić


Kineska delegacija u posjeti opštini Kotor\nOpštinu Kotor posjetila delegacija Ministarstva privrede NR Kine\nJuče je Opštinu Kotor posjetila delegacija Ministarstva privrede NR Kine, predvođena Prvom sekretarkom kineske ambasade u Crnoj Gori Li Hong. Ispred Opštine Kotor delegaciju su primili potpredsjednici Opštine Branko Nedović i Tvrtko Crepulja, manadžer Opštine Srđan Dragomanović, predstavnik Direkcije za uređenje i izgradnju Kotora Budimir Cupara, kao i ostali predstavnici firmi koje su učestvovale u realizaciji i nadzoru nad radovima postavljanja solarne rasvjete, koja predstavlja donaciju NR Kine.\nPredstavnici Opštine Kotor su izrazili zahvalnost na ovom poklonu gradu, s obzirom na to da su postavljena 284 stuba, a Kotor dobio jedno novo ruho na devet lokacija, istakavši da projekat ove vrste omogućava dodatnu uštedu električne energije.\n"Uspješna realizacija projekta je jasan pokazatelj dobrih i prijateljskih odnosa dvije zemlje, koja će biti i ubuduće nastavljanja", zaključili su sagovornici.\nNakon razgovora uslijedio je obilazak lokacija na kojima su postavljeni stubovi sa solarnom rasvjetom.\nSledeća ⇨ Juneće meso iz Valjeva putuje u Kinu - "Shenyang xinhuai" ulaže 20 mil EUR u uzgoj do 18.000 grla stoke\nPrethodna ⇦ Nikolić: Srbija želi da bude oslonac Kine u Evropi


Rasprava o zakonu o predsjedniku Crne Gore: Milo ograničava Duškovu vlast – Borba\nRasprava o zakonu o predsjedniku Crne Gore: Milo ograničava Duškovu vlast\nDate: 19 Juna, 2018\nPredlog zakona o Predsjedniku Crne Gore kvalitetan je i u skladu sa najboljom evropskom praksom, smatraju u Demokratskoj partiji socijalista (DPS), dok u opoziciji navode da bi tim aktom trebalo obuhvatiti i predsjednike koji su tu dužnost obavljali prije 2006. godine.\nPoslanik Demokratskog fronta (DF), Jovan Vučurović, smatra da se zakonom želi na mala vrata uvesti predsjednički sistem.\n„To u Crnoj Gori znači ozvaničiti diktaturu čovjeka koji se sa raznih pozicija vlada državom tri decenije“, naveo je Vučurović.\nPrema njegovim riječima, formiranje Generlanog sekretarijata predsjednika se uvodi „paralelna vlada“ u Crnoj Gori. „Tako da možemo očekivati izvjesno prelivanje i zahvatanje mnogih ovlašćenja koja danas ima Vlada“.\n„Jasno je u zakonu saopšteno da Vlada gubi ingerencije i da se Dušku Markoviću želi uzeti ono što mu zakonom pripada“, naveo je on.\nPoslanik Fronta, Koča Pavlović, kazao je da je saglasan da se predsjednicima Crne Gore omogući korišćenje uslova za javnu djelatnost, ali ne u mjeri u kojoj predviđa zakon.\n„Neprimjereno i nemoralno za Crnu Goru koja se nalazi u ovakvoj poziciji rasipati novac“, rekao je Pavlović, navodeći da se „pokušavaju uzurpirati ustavne nadležnosti“.\nZakon se upriličuje za jednog ili dva čovjeka\nPoslanik Socijaldemokratske partije, Ranko Krivokapić, kazao je da je dobro da se krenulo sa intitucionalnim rješavanjem nekih problema.\nOn smatra da je trebalo prvo donijeti zakon o Skupštini Crne Gore, zatim o Vladi, pa tek na kraju o Predsjedniku.\nKrivokapić je rekao da ovo nije zakon o predsjedniku Crne Gore, već o pravima i privilegijama, odnosno da njime nijesu predviđene obaveze šefa države.\n„I to pokazuje motiv. Kako se vlasnik svih vlasti seli sa funkcije tako se to pravno uređuje“, kazao je Krivokapić, navodeći da istitucija Predsjednika zaslužuje mnogo ozbiljniji zakon.


Bugarska bogata gasom iz škriljaca, ali bez političke volje da ga eksploatiše\nProcenjuje se da Bugarska ima 500 milijardi kubnih metara gasa iz škriljaca, ali je važeće zakonodavstvo sprečava da ga eksploatiše i vlada ne planira da tu nešto promeni, iako su stale isporuke gasa iz Rusije. Potrebe zemlje su tri milijarde kubnih metara gasa godišnje.\nRuska obustava isporuka prirodnog gasa podstakla je hitnu nabavku američkog tečnog gasa i navela stručnjake da na dnevni red dave pitanje nekonvencionalnog gasa.\nVlada Bugarske već je saopštila da ugovor sa ruskim Gaspromom, koji ističe na kraju 2022. godine, neće biti obnovljen.\nStručnjaci iz bugarskog ministarstva energetike i rudarstva i udruženja za gas su sa ciljem smanjenja zavisnosti od ruskog gasa i nafte pozvali na ukidanje moratorijuma na gas iz škriljaca uvedenog pre deset godina.\nKoliko ima gasa?\nMoratorijumom iz 2012. godine istraživanje i eksploatacija gasa iz škriljaca „frakingom“ zabranjeni su.\nMoratorijum je uveden posle protesta lokalnih zajednica i ekoloških aktivista, kao i pritiska desničarke partije Ataka, Bugarske socijalističke partije (BSP) i sada nepostojeće partije Red, zakon, pravda.\nPre moratorijuma gas iz škriljaca tražile su tri kompanije u tri regiona.\nBugari ne znaju koliko gasa iz škriljaca ima, iako se godinama rade geološka istraživanja na severu zemlje. Prema različitim procenama, izgleda da je reč o oko 500 milijardi kubnih metara.\nNa osnovu studije Dajrekt petroleuma iz 2013. godine američka Uprava za informacije o energyi (EIA) procenila je resurse gasa iz škriljaca u Bugarskoj na 481 milijardu kubnih metara i ta procena se smatra pouzdanom, rekao je za EURACTIV Hristo Kazadžijev izike ministarstva energetva.\nPrema njegovim recima, 30 milijardi kubnih metara gasa može da se vadi bez „frakinga“.\nBugarska pozicija i evropski kontekst\nČini se da ni danas nema političke volje da se dozvoli proizvodnja gasa iz škriljaca u Bugarskoj.\nMinistar zaštite životne sredine Borislav Sandov rekao je za EURACTIV da se okolnosti nisu promenile, odnosno da nisu takve da se moratorijum ukine.\nSandov je bio jedan od lidera velikih protesta protiv „frakinga“ i kao predstavnik Zelenog pokreta postao je ministar ekologije iz kvote Demokratske Bugarske.\nPredsednik parlamentarnog odbora za životnu sredinu i vodu Manol Genov (BSP) takođe misli da moratorijum treba da ostane na snazi. Auf je za EURACTIV rekao da bi proizvodnja gasa iz škriljaca mogla da ima „opasne ekonomske posledice“ jer predstavlja pretnju podzemnim vodama.\n„Najbolje je bušiti u Crnom moru. Rumunija i Turska već predviđaju veliki prinos, to može da se desi i kod nas“, rekao je Genov.\nIstovremeno je Evropska komisija 2014, posle ruske aneksije Krima i proglašenja separatističkh republika Donjecka i Luganska, preusmerila pažnju na potencijal gasa iz škriljaca.\nU informaciji Savetu i Evropskom parlamentu o istraživanju i proizvodnji ugljovodonika, Komisija je navela da se u gasu iz škriljaca krije najveći evropski potencijal među nekonvencionalnim fosilnim gorivima.\nMeđutim, osam godina kasnije, nema proizvodnje gasa iz škriljaca u Evropi, osim studija u Poljskoj, Rumuniji, Bugarskoj i Litvaniji i nekih pilot projekata.\nMultinacionalne korporacije, poput Ševrona, Ekson mobajla, Enija, povukle su se iz jugoistočne Evrope. Razlog je isti – protesti lokalnih zajednica i boraca za zaštitu prirode zbog bojazni od zagađenja podzemnih i površinskih voda u procesu „frakinga“.\nSpartak Keremedčijev iz Bugarske akademije nauka ukazao je na još jednu bojazan.\n„Uz nedostatak efikasne administracije i kontrole kvaliteta u Bugarskoj, ne čudi što ljudi strahuju šta bi moglo da se desi u slučaju proizvodnje gasa iz škriljaca i kako bi bile kontrolisane kompanije“, rekao je on.\nBivši bugarski ministar energetike Trajčo Trajkov rekao je u maju za Nova TV da postoje „nezvanične informacije službi da je ruski Gasprom finansirao proteste protiv istraživanja i proizvodnje gasa iz škriljaca u Bugarskoj preko briselskih fondacija“.\nMeđutim, malo je verovatno da će se pitanje ukidanja moratorijama na gas iz škriljaca uskoro naći na dnevnom redu zbog političke nestabilnosti i krize vlade koja trese Bugarsku.


Opštini Medveđa odobren projekat za unapređenje rodne ravnopravnosti – Info Centar Juga\nDruštvo Jablanički okrug Jug Srbije Medveđa Sijarinska banja Srbija Vesti\nOpštini Medveđa odobren projekat za unapređenje rodne ravnopravnosti\nJavni poziv pod sloganom Da ravnopravnost postane stvarnost ima za cilj institucionalno jačanje lokalnih mehanizama za rodnu ravnopravnost.\nPravom učešća na javnom pozivu, omogućeno je da 96 gradova i opština iz regiona Šumadije, zapadne Srbije, regiona južne i istočne Srbije, svojim projektom ojačaju i promovišu rodnu ravnopravnost u lokalnoj zajednici.\nKomisija za rodnu ravnopravnost, kao mehanizam ravnopravnosti opštine Medveđa projektom „Obuka za frizera, šminkera i manikira“ konkurisala na javnom pozivu, i kao takva finansijski podržana za realizaciju projekta.\nVlada Švajcarske će sa 100.000 evra podržati do 30 lokalnih samouprava u osnaživanju mehanizama koji doprinose promociji i zagovaranju rodne ravnopravnosti u lokalnim zajednicama.\nLokalne samouprave će biti podržane sa do 3.300 evra po projektu koji za cilj ima povećanje učešća žena u procesu donošenja odluka, unapređenje položaja žena u lokalnoj zajednici u oblasti borbe protiv rodno zasnovanog nasilja, zdravlja žena, ekonomskog osnaživanja, položaja žena na selu, kao i pripadnica ranjivih grupa. Aktivnosti mogu biti usmerene i na unapređenje kompetencija lokalnih mehanizama, kao i promociju Evropske povelje o rodnoj ravnopravnosti na lokalnom nivou.\nJavni poziv se sprovodi u okviru programa „Podrška Vlade Švajcarske razvoju opština kroz unapređenje dobrog upravljanja i socijalne uključenosti – Swiss PRO“ koji podržava Vlada Švajcarske u saradnji sa Vladom Srbije, a sprovodi Kancelarija Ujedinjenih nacija za projektne usluge (UNOPS) u partnerstvu sa Stalnom konferencijom gradova i opštna (SKGO).\nZa 24 časa još 188 lica sa pozitivnim nalazom u Jablaničkom okrugu\nMUP raspisao konkurs za upis 1.060 polaznika Centra za osnovnu policijsku obuku\nCARINICI ZAPLENILI RAZNU ROBU\nU Medveđi po prvi put, u istoriji ove opštine, donet participativni budžet!\nPočela isplata redovne i privremene novčane naknade za decembar 2021. godine


- Forenzički računovođa - Osnovni nivo\nForenzički računovođa – Osnovni nivo\nUčenje forenzičkog računovodstva online može Vam otkriti neverovatne mogućnosti za razvoj Vaše karijere i doprineti da svoje znanje i veštine podignete na viši nivo! Jedinstveni program GMK Škole je idealan za početnike bez prethodnog iskustva na polju forenzičkog računovodstva. Uživajte u slobodi da učite u izabrano vreme koje se uklapa u Vaš stil života i postojećih obaveza, sa podrškom eksperta mentora koji će biti uz vas od početka do kraja kursa.\nPretnja koju prevaranti predstavljaju na globalnom nivou nikada nije bila veća. Bez obzira na veličinu i prirodu organizacije, zatvaranje očiju pred aktivnostima prevaranata, jednostavno nije opcija. Razvojem svesti o postojanju prevara na svim nivoima jedne organizacije, u svim sektorima, povećava se potreba za osobama obučenim za otkrivanje i prevenciju prevara.\nZa forenzičke računovođe, izazov leži u otkrivanju manipulacija, zaustavljanju postojećih prevara i odbrani finansijske stabilnosti kako malih tako i velikih organizacija u svim sektorima. Forenzičke računovođe imaju ključnu ulogu u prevenciji i upravljanju rizikom od prevare.\nSvejedno da li ste već zaposleni u privatnoj ili javnoj organizaciji ili nudite svoje usluge po ugovornoj osnovi, ako ste radoznale prirode i pažljiv pogled na detalje, karijera u forenzičkom računovodstvu je za Vas.\nProgram GMK škole za dobijanje Sertifikata Forenzičkog računovođe – Osnovni nivo je namenjen ambicioznim kandidatima iz svih grupa, posebno osobama koje nemaju prethodno iskustvo radi upoznavanja sa profesijom . Sprovodi se kroz dva predmeta:\nPrvi predmet upoznaje kandidata sa konceptom forenzičkog računovodstva, pojmom i tipovima prevara, aktivnostima forenzičkog računovođe, kao i potrebnim znanjima, veštinama i sposobnostima za obavljanje ove veoma zahtevne profesije. Takođe, polaznici se upoznaju i sa pojmom finansijske prevare, koji tipovi prevara postoje i osnovnim šemama prevara.\nPredmet 2: Tehnike otkrivanja prevara\nDrugi predmet pruža uvod u otkrivanje prevara, dajući kandidatima niz smernica za pronalaženje ranih znakova manipulativnih aktivnosti. Pažnja je usmerena na procenu rizika od prevara, analitičke tehnike i procedure, otkrivanje prevara u finansijskim izveštajima kao i specifične metode otkrivanja prevara po raznim metodama sprovođenja manipulacija.\nNakon završetka kursa, uspešni kandidati će dobiti Sertifikat od Međunarodnog udruženja forenzičkih računovođa i revizora -IAFAA kao i rezime učenja (koji navodi spisak delova koje je kandidat završio kao deo kursa).\nSam završetak ovog kursa ne donosi regulisanu kvalifikaciju, jer je kurs dizajniran kako bi zadovoljio specifične zahteve učenika i / ili poslodavaca koji se ne mogu udovoljiti trenutnim regulisanim kvalifikacijama. Ipak, Sertifikat o završenom kursu se može koristiti kao dokaz stečenih znanja i veština, a rezime učenja može se koristiti kao dokaz za priznavanje strukture učenja, ako želite da napredujete u oblasti forenzičkog računovodstva.\nNajvažniji preduslov za uspešnu karijeru u forenzičkom računovodstvu su istrajnost, oštro oko za detalje i smisao za brojeve. Nakon toga, to je jednostavno dodavanje specijalističkih veština i znanja koja su potrebna za dalji razvoj karijere. Ovaj kurs iz oblasti forenzičkog računovodstva nivoa 1 osmišljen je da otvori put naprednijim studijama u oblasti otkrivanja i sprečavanja prevara. Istražite beskonačan niz konvencionalnih mogućnosti zapošljavanja ili razmislite o prednostima pokretanja vlastitog posla.\nKurs je dizajniran imajući na umu sledeće kandidate:\nZaposleni u računovodstvu i finansijama\nVlasnici preduzeća i stariji menadžment\nInterni i eksterni revizori\nKandidati koji planiraju samo zapošljavanje\nSvi koji žele da unaprede svoj CV radi podizanja šansi za zapošljavanje ili promenu poslodavca\nPlaćanje u ratama : 190 € ( BEZ kamate na rate)\nPlaćanje odjednom (popust 40€) : 150€\nJoš jednom napominjemo da pružamo podršku i materijale za učenje po nenadmašnoj vrednosti za novac. Prijavite se za Sertifikat za forenzičko računovodstvo – Osnovni nivo preko linka PRIJAVA ili nas kontaktirajte za više informacija.


Zona tišine: Na ovom mestu uređaji ne funkcionišu - VIDEO | Skandalozno\nPodručje koje se nalazi na 27. severnoj paraleli spaja vrlo značajna i poznata mesta – Bermudski trougao, piramide iz Gize i Himalaje.\nČesto je nazivaju i “zonom tišine“, misterioznim mestom na planeti koje zaustavlja funkcionisanje satova i radioaparata, a zaista je jedno od područja s najviše anomalija na celoj planeti.\nU nekim njenim delovima satovi ne funkcionišu, kompasi ne pokazuju sever, a radiouređaji oglašavaju samo tišinu. Nadimak “zona tišine” nije dobila zbog nedostatka zvuka, već zbog fenomena u kojem se radio talasi ne mogu pravilno distribuirati. Da bi tamo komunicirali radiom morate imati puno sreće, ili da se nalazite na strogo određenom području, pa čak ni tada komunikacija ne traje dugo.\nFenomen je istraživala naučna ekipa iz grada Toreona, a utvrdili su da su anomalije uzrokovane postojanjem magnetnog levka koji uzrokuje jonizaciju u atmosferi koja blokira prenos radio talasa.\nOd 19. veka postoji veliki broj izveštaja o padu meteorita, ali i o pojavi misterioznih svetala, zbog čega teoretičari zavere to područje nazivaju i NLO vorteksom, odnosno mogućim lokacijama gde vanzemaljci imaju svoje podzemne baze.\nBudite prvi sa komentarom na članku "Zona tišine: Na ovom mestu uređaji ne funkcionišu, niko ne zna o čemu se radi – VIDEO"


TRAMP: Svet je pre moje pobede bio sumorno mesto bez nade | WebTribune\nHome U FOKUSU TRAMP: Svet je pre moje pobede bio sumorno mesto bez nade\nNovi predsednik SAD Donald Tramp na Tviteru je naveo da je zbog njegove pobede u trci za Belu kuću potrošnja za božićne praznike bila veća od bilion dolara.\n“Svet je bio sumorno mesto pre nego što sam ja pobedio – nije bilo nade. Sada je vrednost tržišta porasla za skoro deset odsto i potrošnja za Božić je iznosila više od bilion (hiljadu milijardi) dolara”, naveo je Tramp.\nOn je takođe u dva odvojena tvita izneo tvrdnju da je svojoj dobrotvornoj fondaciji dao “milione dolara, a ona je primila i prikupila još milione, sve je dato u dobrotvorne svrhe, a mediji to neće da jave!”, kao i da njegova fondacija “za razliku od većine fondacija, nije isplaćivala naknade, iznajmljeni prostor, plate niti imala bilo kakve troškove, 100 odsto novca ide u divne dobrotvorne svrhe!”\nTramp je u subotu izjavio da namerava da zatvori svoju kontroverznu filantropsku fondaciju kako bi izbegao bilo kakav sukob interesa tokom svog predsedničkog mandata, prenosi AFP.\nNjegovi kritičari tvrde da je nemoguće da on bude predsednik a da ne dođe u sukob interesa ukoliko se u potpunosti ne bude odvojio od svih svojih dobrotvornih aktivnosti i poslovnih interesa, navodi AFP.\n“Fondacija je učinila ogromna dobra dela tokom godina i dala doprinose u milionima dolara bezbrojnim grupama, uključujući veterane, pripadnike policije i decu”, izjavio je Tramp.


obojene revolucije - Sputnjik Srbija\n21:54 17 April 2021\nSprema li se „tirkizna revolucija“ usred Evropske unije\nGrađanska patriotska platforma „Alijansa nacionalnih snaga“ (ANS) koja je ujedinila nekoliko različitih društvenih organizacija, ozbiljno je zabrinuta zbog mogućnosti da u Češkoj dođe do izbijanja „obojene revolucije“, o čemu je objavljen opširan tekst na sajtu ANS.\nMalo je verovatno da će pokušaji da se u Rusiji organizuju „obojene revolucije“ prestati u doglednoj budućnosti, izjavila je predsednica Saveta Federacije Rusije Valentina Matvijenko.\nRuski lideri će pokušati da spreče obojene revolucije u zemlji i u državama-članicama Organizacije Ugovora o kolektivnoj bezbednosti (ODKB), izjavio je predsednik Rusije Vladimir Putin.\nSoroševa pretnja obojenom revolucijom protiv Trampa\nMilioni ljudi širom sveta osetili su na sopstvenoj koži, u godinama američke svemoći, blagodeti „uterivanja“ demokratije obojenim revolucijama i ostalim (još) smrtonosnijim metodama smene neposlušnih režima, posle kojih obećavana sloboda nikad nije zapevala, ali su zato interesi SAD po pravilu bili namirivani, i to sa popriličnom kamatom.\nGovoreći na otvaranju pete Međunarodne konferencije o bezbednosti u Moskvi sekretar Saveta bezbednosti Rusije Nikolaj Patrušev je izjavio da se u ovom trenutku mnoge zemlje nalaze pod pritiskom spolja, zbog čega se stvaraju preduslovi za „obojene“ rezolucije.\nRusija priprema sistem borbe protiv „obojenih revolucija“\nTema borbe protiv „obojenih revolucija“ u Rusiji bila je glavna na godišnjoj sednici Akademije vojnih nauka. Tom prilikom je predloženo da delatnost struktura koje organizuju sajber napade i vrbuju pristalice treba proglasiti diverzantskom i izraditi koncepciju „meke sile“ za borbu protiv nje.\nRusija je otporna na „Otpor“, Bliski istok nije\nU decembru 2015. godine ruski predsednik Vladimir Putin potpisao je Strategiju nacionalne bezbednosti. Jedno poglavlje nosi naslov „Obojene revolucije“. Očigledno je da ruski lider vidi značaj ovakvih revolucija na potpuno drugačiji način nego Zapad, objavljeno je na sajtu „Šta se priča o Americi“.\n21:18 Češka objavila poternicu za Rusima koje London optužuje za trovanje Skripalja


Alergija na polen – Šta je i kako se zaštititi – Eklinika.rs\nTOPICS:alergijaalergija na polenpolen\nPosted By: Dr Aleksandra Vojinović 30. aprila 2015.\nStiglo nam je proleće, najlepše godišnje doba. Sa toplijim vremenom javljaju se i prvi simptomi alergije na polen, koji kod većine pacijenata dovodi do konfuzije zbog sličnosti sa simptomima prehlade ili blage virusne infekcije, koja nikako ne prolazi, bez obzira na simptomatsku terapiju. Nos curi, osećamo grebuckanje u grlu, primećujemo da su nam kapci blago natečeni, oči nam suze, kijamo, kašljuckamo… Posle tone cajeva, vitamina, sirupa, kapi za nos, ispiramo nosne šupljine, nekada i zloupotrebljavamo antibiotike, dolazimo do zaključka da ništa od navednog ne pomaže i javljamo se lekaru. Ako nam se isto i ranije dešavalo pa smo sve ranije prošli i dijagnostikovali i znamo šta je u pitanju, već možemo u pocetnim stadijumima da se obratimo lekaru radi terapije.\nNaš imuni sistem je u većini slučajeva u stanju da se izbori sa štetnim agensima koji se nalaze u našoj okolini i da nas na taj način adekvatno zaštiti. Međutim nekada se desi da isti stetni agens ne prepozna na adekvatan način, oslobodi određenu količinu medijatora ( čuli ste sigurno za jedan od njih – histamin ), koji zatim svojim negativnim dejstvom na različite delove tela dovode do alergijske reakcije. Najčešći simptomi koje sam već u predhodnom pasusu pomenula, mogu se i zakomplikovati ako se na vreme ne javite lekaru radi dalje dijagnostike i adekvatne terapije.\nDa li postoji način da se zaštitim od polenske alergije?\nPrevencija i adekvatna terapija su jedini način. S’ obzirom da je koncentracija polena u vazduha najveća u jutarnjim satima, pacijentima se savetuje da ne provertavaju prostoriju u kojoj borave u pre podnevnim časovima, održavaju zelene površine i da se fizičkim aktivnostima bave u večernjim satima kada je koncentracija polena u vazduhu dosta niža. Terapija koju je propisao lekar se mora uzimati redovno (prema navedenom uputstvu lekara) kako bi vam obezbedila 24h –ovnu zaštitu i poboljšala kvalitet života.


Osiguranje poljoprivredne mehanizacije | TV KANAL 9 NOVI SAD\nNaslovna EMISIJE Osiguranje poljoprivredne mehanizacije\nVIDEO K9: Osiguranje poljoprivredne mehanizacije, koja je osnova za povećanje prinosa u ovoj vrsti proizvodnje, jednako je važna kao i kupovina tih mašina, ocenjeno je na skupu pod nazivom „Kako obnoviti poljoprivrednu proizvodnju“ održanom juče u našem gradu.\nMehanizacija u poljoprivredi je polazna osnova za povećanje prinosa, a time i razvoja proizvodnje.\nMladi poljoprivrednici kod nas mehanizaciju uglavnom nasleđuju, a obnavljaju je tek nakon nekoliko godina, kada postanu za to finansijski sposobni.\nStoga su programi subvencionisanja za svakog poljoprivrednika izuzetno značajni pa su svesni važnosti osiguranja poljoprivredne mehanizacije, koja je jednako važna koliko i sama kupovina, rekao je predsednik Srpskog udruženja mladih poljoprivrednika Milan Borić na skupu održanom u utorak u Novom Sadu.\n“Ono što bi naša preporuka bila jeste da procenat povrata za mlade poljoprirvednike bude veći u odnosu na ostale. Sada je povrat za sve poljoprivrednike 50 odsto, a mi smatramo da bi poljoprivrednici mlađi od 40 godina trebalo da dobijaju 70 odsto, odnosno 20 odsto više u odnosu na ostale poljoprivrednike“, kazao je Borić.\nTraktor je osnovna mašina za rad u poljoprivredi i u slučaju kupovine novog, na prvo mesto trebalo bi staviti raspoloživost servisa posle prodaje i kvalifikovanog servisera, savetuju iz Udruženja uvoznika poljoprivedne mehanizacije.\n„Sve više smo zavisni za digitalne forme, i kataloga, i apdejtovanja softvera, povezivanja na navigaciju, sve to treba da proprati kvalifikovan instruktor i serviser i da nauči rukovaoca kako da koristi mehanizaciju. To su velike investicije koje zahtevaju učenje. Takođe, trebalo bi voditi računa o Zakonu o zaštiti potrošača, koji reguliše ovu oblast i Zakonu o obligaionim odnosima, kad je reč o zadrugama i firmama, gde one na mašinama prave komercijalnu dobit“, naveo je Đorđe Mišković iz tog udruženja.\nU Kompaniji Dunav osiguranje podsećaju da poljoprivednicima nude pokriće od rizika od požara, elementarnih nepogoda, provalne krađe i razbojništva, loma mašina i slično.\n„Poljoprivredni proizvođači ne samo da treba da osiguravaju svoju proizvodnju u vidu useva, plodova i životinja, već i mehanizaciju, kao značajnu opremu za obavljanje svoje delatnosti. Ulaganja u mehanizaciju su visoka i oni moraju na neki način zaštiti svoj finansijski interes, za što je tu i Kompanija Dunav osiguranje“, rekla je Jovana Bogdanović iz Dunav osiguranja.\nBogdanović je istakla da se svest o potrebi osiguranja mehanizacije u poslednje vreme povećava kod poljoprivrenih proizvođača, čemu je dopreo i način finansiranja same opreme preko lizing kuća i banaka koje kao jedan od uslova postavljaju upravo tu vrstu osiguranja.\nPrethodni tekst25 godina Panonske zore\nSledeći tekstRemi za Olimpijadu


Vučić: Erdogan dovodi privrednike, želimo krak Turskog toka – Indeks Vesti – Najvažnije vesti iz Srbije i regiona\nNaslovna > Srbija Danas > Ekonomija > Vučić: Erdogan dovodi privrednike, želimo krak Turskog toka\nVučić: Erdogan dovodi privrednike, želimo krak Turskog toka RTV Vojvodina 10/07/2017 Ekonomija ISTANBUL – Predsednik Turske Redžep Tajip Erdogan dovešće u Srbiju 150 biznismena kako bi uspostavili poslovne kontakte sa srpskim privrednicima, najavio je danas predsednik Srbije Aleksandar Vučić. Vučić je, posle sastanka sa Erdoganom u Istanbulu, rekao da veruje da će njegov turski kolega u najkraćem roku posetiti Srbiju i da ga je zamolio da to bude na više dana, kako bi mogli da razgovaraju o svim regionalnim i političkim temama.\n“Imao sam razgovore sa turskim kompanijama zainteresovanim za tekstilnu industriju, privatizaciju naših banja i za neke druge oblasti za koje do sada nismo videli takvo interesovanje turskih investitora”, rekao je Vučić.\nOn je dodao da veruje da će uz podršku Erdogana i Turske, to doneti nove rezultate, još više zaposlenih i veći rast BDP-a Srbije, što je za nas od velikog značaja.\nDanašnji sastanak bio je prvi zvanični bilateralni sastanak Vučića i aktuelnog predsednika Turske.\nSrbija očekuje da krak Turskog toka prođe kroz Srbiju\nVučić je ranije na na 22. Međunarodnom naftnom kongresu, koji se ove godine održava u Istanbulu pod devizom “Mostovi ka našoj energetskoj budućnosti”, rekao da očekuje da će druga linija gasovoda Turski tok proći kroz našu zemlju i Zapadni Balkan.\nUzimajući u obzir činjenicu da se trenutno gradi ‘Turski tok’, Srbija očekuje sporazum da jedan krak krene preko teritorije Srbije i teritorije zemalja Zapadnog Balkana. Ova opcija je, naravno, u interesu Srbije i drugih zemalja regiona”, rekao je Vučić u obraćanju učesnicima Naftnog kongresa.\nNa ovom, najvećem svetskom energetskom forumu, učestvuje niz svetskih zvaničnika, oko 50 ministara, šefova vodećih svetskih naftnih kompanija i više od 6. 000 učesnika ukupno.\nVučić je ranije najavio da će gasovod “Turski tok” biti ključna tema njegovih razgovora tokom posete Turskoj.\nTurski tok biće ključni projekat da se osigura snabdevanje Turske gasom i da se diversifikuju rute gasa ka Evropi, rekao je turski ministar energetike Berat Albajrak, na svečanom otvaranju Svetskog naftnog kongresa.\nOvaj projekat predviđa izgradnju gasovoda preko Crnog mora do evropskog dela Turske i dalje ka granici sa Grčkom.\nMeđuvladin sporazum o Turskom toku Rusija i Turska su potpisale 10. oktobra 2016. godine.\nPrvi deo predviđen je za snabdevanje turskog tržišta gasom, a drugi za južnu i jugoistočnu Evropu.\nSvaki ogranak imaće kapacitet od 15,75 milijardi kubnih metara gasa godišnje.\nUkupni troškovi projekta procenjeni su na oko 11,4 milijardi evra.\nPredsednik Vučić će o tome danas razgovarati i sa svojim turskim kolegom Erdoganom, koji bi na jesen trebalo da dođe u uzvratnu posetu Srbiji.\nNaftni kongres, koji se ove godine održava u Istanbulu, najveće je svetsko okupljanje u gasnoj i naftnoj industriji.\nNajavljen je dolazak predsednika Azerbejdžana Ilham Alijev i premijera Albanije i Bugarske Edija Rame i Bojka Borisova, američkog državnog sekretara Reksa Tilersona, 50 ministara, šefova vodećih svetskih naftnih kompanija i više od 6. 000 učesnika.\nTurci zainteresovani za tekstilnu industriju\nVučić je razgovarao sa šefovima kompanije Taj Grupa, jedne od najvećih u oblasti tekstilne industrije, a koji su zainteresovani za ulaganje u Srbiji.\nKompanija bi otvorila fabriku tekstila i razvojni centar, u kojima bi bilo zaposleno 1.500 – 2.000 radnika.\nRazmatrana je i mogućnost investiranja u više gradova u Srbiji, među kojima su Kraljevo, Raška i Loznica.\nPredstavnici kompanije izrazili su zainteresovanost i za ulaganja u turističkoj oblasti, posebno u sferi banjskog turizma.\n“Srbija je plodno tlo za razvoj biznisa i investitorima pruža najbolje uslove”, istakao je predsednik Vučić, što je preneo i predsedniku kompanije Yonetim Kuruluk Baskanij, Mesutu Topraku.\nRudnici Resavica pred kolapsom\nGodine borbe protiv sive ekonomije 2107. i 2018.\nRTV Vojvodina 20/06/2017 Poslednje objavljeno Vučić: Erdogan dovodi privrednike, želimo krak Turskog toka\nRTV Vojvodina 10/07/2017 Haradinaj pozvao stranke na konsultacije\nRTV Vojvodina 10/07/2017 Brnabić: Apelujem prekinite štrajk,nema vremena za gubljenje\nRTV Vojvodina 10/07/2017 Vlasenko: Nismo špijuni, očekujemo posetu i iz ambasade SAD\nRTV Vojvodina 10/07/2017 Srbiji nedostaje stručnjaka za evrointegracije\nRTV Vojvodina 10/07/2017 O nama InSerbia Index Vesti su deo InSerbia Network Fondacije. InSerbia je neprofitna nevladina organizacija sa sedištem u Beogradu.


Konkurs za stručno-tehničku podršku karijernom vođenju i savetovanju mladih talenata – ICR\nKonkurs za stručno-tehničku podršku karijernom vođenju i savetovanju mladih talenata i sprovođenju SKVIS i NSM\nVlada Republike Srbije usvojila je Nacionalnu strategiju za mlade (u daljem tekstu: NSM) 09. maja 2008. godine, Akcioni plan za sprovođenje NSM 22. januara 2009. godine, Strategiju karijernog vođenja i savetovanja u Republici Srbiji (u daljem tekstu: SKVIS) u martu 2010. godine, a Narodna Skupština Republike Srbije je usvojila prvi Zakon o mladima 5. jula 2011. godine. Sva ova dokumenta doneta su uz aktivno učešće mladih i institucija nadležnih za mlade.\nDonošenjem svih ovih dokumenata, stvoren je održiv institucionalni okvir za brigu o mladima, kao što je i predviđeno NSM.\nOsnovni cilj donošenja SKVIS jeste definisanje mehanizama za uspostavljanje sistema karijernog vođenja i savetovanja u Republici Srbiji kako bi se što bolje iskoristili ljudski resursi kroz stvaranje jasne veze između sistema obrazovanja i tržišta rada. Upravo je karijerno vođenje i savetovanje jedan od osnovnih instrumenata razvoja ljudskih potencijala kojim se postižu kako obrazovni ciljevi (poboljšanje efikasnosti obrazovnog sistema), tako i ciljevi ekonomskog\nrazvoja i ciljevi socijalne jednakosti i uključenosti. Preporuke koje sadrži ovaj dokument su zasnovane na već započetim aktivnostima modernizacije I usavršavanja stručnog obrazovanja i obuke, obrazovanja odraslih i reformskih procesa u oblasti zapošljavanja. Koncept karijernog vođenja i savetovanja posebno je važan za mlade i razvoj njihovih potencijala.\nOdlukom Vlade formirana je Radna grupa za sprovođenje SKVIS 28. aprila 2011. godine („Službeni glasnik RS”, broj 30/11), sa mandatom trajanja do 2014. godine.\nOsnovni zadaci ove radne grupe tiču se: predlaganja mera radi usklađivanja aktivnosti na sprovođenju SKVIS prema dinamici utvrđenoj njenim akcionim planom, zatim praćenja realizacije SKVIS, učešća u evaluaciji i pripremi godišnjih izveštaja za Vladu o realizaciji SKVIS, kao i učestvovanja u promociji i popularisanju uspostavljanja sistema karijernog vođenja i savetovanja u Republici Srbiji.\nNeke od aktivnosti koje predviđa Akcioni plan za sprovođenje SKVIS za period od 2010. do 2014. godine su stvaranje uslova za formiranje i rad Centra za karijerno vođenje i savetovanje za studente koji su dobili stipendiju Fonda za mlade talente Republike Srbije i razvijanje modela praćenja karijernog vođenja I savetovanja stipendista Fonda za mlade talente Republike Srbije. Ovaj Centar funkcioniše u okviru Ministarstva omladine i sporta kao pilot projekat od oktobra 2009. godne, a do kraja 2011. godine preko 200 stipendista razgovaralo je sa psihologom – karijernim savetnikom; više od 550 stipendista na dnevnom nivou dobija informacije putem Fejsbuk grupe Centra, u koju su učlanjeni; preko 2.500 stipendista dobija najvažnije vesti i informacije preko newsletter-a koji im se dvaput mesečno prosleđuje elektronskom poštom; a organizovano je oko 40 radionica za profesionalni razvoj stipendista u Beogradu, Novom Sadu i Nišu, sa više od 530 učesnika.\nDržava se sprovođenjem NSM i SKVIS obavezala da uvaži mlade i da im pomogne da iskažu i ostvare svoje mogućnosti za ličnu i društvenu dobrobit, ali i da obezbedi institucionalne mehanizme za sprovođenje ovih dokumenata.\nUsvojenim Zakonom o mladima dodatno je uređen i učvršćen institucionalni okvir kojim se predviđaju nova sistemska rešenja i mehanizmi za razvoj omladinskog sektora.\nU cilju podsticanja sprovođenja aktivnosti karijernog vođenja i savetovanja mladih, a posebno stipendista Fonda za mlade talente i organizacije obuka od značaja za zapošljavanje, samozapošljavanje i preduzetništvo mladih u sprovođenju NSM, kao i podsticanja mladih da aktivno učestvuju u društvenim tokovima i informisanja o pitanjima od značaja za mlade, a na osnovu Zakona o mladima („Službeni glasnik RS”, broj 50/11) i Pravilnika o finansiranju i sufinansiranju programa ili projekata od javnog interesa u oblastima omladinskog sektora („Službeni glasnik RS”, broj 8/12), Ministarstvo omladine i sporta objavljuje Konkurs za stručno-tehničku podršku karijernom vođenju i savetovanju mladih talenata i sprovođenju SKVIS i NSM.


Srpski i ruski umetnici priredili spektakl u Beču - Sputnjik Srbija\n10:04 14.01.2019 (osveženo 10:16 14.01.2019) Preuzmite kraći link\nPravoslavni novogodišnji koncert ove godine je okupio poznate muzičke umetnike iz Rusije i Srbije. Na njemu su nastupili Irkutski filharmonijski orkestar pod dirigentskom palicom Ilmara Lapinša, srpska operska diva Jadranka Jovanović, ruski operski pevač Aleksej Tihomirov, srpska čelistkinja Ana Topalović i poznati ruski trompetisti Vladislav Lavrik i Aleksandar Sorvin.\nTokom programa izvođena su dela klasika, ali i savremenih kompozitora.\nU glavnoj sali Muzikferajna mogla su se čuti dela Petra Ilića Čajkovskog, Aleksandra Sedlara, Isidora Bajića, Stanislava Biničkog, Nikola Paganinija, Pavela Singera, Aleksandra Čajkovskog, Grigora Dinka, Kamija Sen Sansa, Davorina Jenka i Stevana Hristića.\n„Sa velikom radošću imala sam prilike da predstavim u ovoj značajnoj dvorani srpske kompozitore kao što su Stanislav Binički, Davorin Jenko, koji je Slovenac poreklom, ali je ceo život proveo u Srbiji, Isidora Bajića. Isto tako veoma mi je drago što sam imala duetski nastup sa ruskim kolegom Aleksejom Tihomirovom“, rekla je za Tanjug Jadranka Jovanović.\nOna je kazala da je srećna što se u njenoj bogatoj karijeri dogodio koncert u jednoj od najprestižnijih svetskih dvorana, sa izuzetnim kolegama Irkutske filharmonije.\n„Imala sam prilike da se večeras borim i izborim za srpske autore. U jednom koncertu, gde su poznati lepota i stvaralaštvo i dar i muzika, koja ne može da vas ostavi ravnodušnim, jednog Čajkovskog ili Rahmanjinova, moj zadatak, koji sam ispunila sa najvećom ljubavlju, bio je da jedan Binički blista večeras, da Isidor Bajić zablista u Beču. Nije bilo lako izboriti se za naše kompozitore, ali sam ja to učinila svojim iskustvom i ogromnom ljubavlju koju imam za svoju zemlju i srpsku muziku. Ovo je za mene bilo posebno veče, događaj gde sam osetila podršku mnogobrojne srpske publike, velikog broja ruske publike, te Austrijanaca, ali i mnogih iz bivših jugoslovenskih republika, koji su skandirali kada je išao ’Marš na Drinu‘“, prenela je svoje utiske Jadranka Jovanović.\nDirigent Irkutskog filharmonijskog orkestra Ilmar Lapinš rekao je da je, kada je radio u Narodnom pozorištu u Beogradu sedamdesetih godina prošlog veka, video da niko Srbima ne može da zabrani da slave svoju Novu godinu.\n„Tada je moj prijatelj došao do mene i rekao da odemo 13. januara u Klub književnika, ali da ne smem da kažem policiji, ako me pita, da se slavi Nova godina. Razumeo sam tada da Srbima niko ništa ne može da zabrani. Od tada je 13. januar postao za mene simbol Srbije, a hoću da postane i simbol Rusije“, kazao je on.\nLapinš je rekao da je u poslednjih 10 godina, koliko vodi Irkutsku filharmoniju, izdejstvovao da se zna da će za 13. januar uvek biti održana prava fešta.\n„Zahvaljujući ovome i članovi mog orkestra iz Rusije imaju vrlo pozitivan odnos prema Srbiji“, rekao je ruski dirigent.\nAmbasador Rusije u Austriji Dimitri Ljubinski istakao je da je ovaj koncert postao tradicija, koja je započeta prošle godine.\n„Probali smo pre godinu dana da organizujemo koncert za Pravoslavnu novu godinu i odmah smo dobili poziv da to ponovimo. Posebno mi se svidelo što su ruski i srpski umetnici sarađivali pod dirigentskom palicom Lapinša i što su pred bečkom publikom izveli ruske i srpske pesme“, rekao je Ljubinski.\nNakon koncerta priređen je prijem na kojem su se okupili umetnici i predstavnici ruskih vlasti, odnosno diplomatskog kora.\nU opuštenoj atmosferi sabrani su utisci sa koncerta, a preovladalo je mišljenje da je bio izuzetno uspešan.\nNova godina, koncert, Evropa


Dveri: "Zahtevamo zamrzavanje cene struje, gubitke EPS-a neka plate nesposobni kadrovi SNS-a" - Portal Iz Prve Ruke\nPokret Dveri saopštio je da zahteva da se cena struje zamrzne, a da gubitke Elektroprivrede Srbije (EPS) plate nesposobni kadrovi Srpske napredne stranke.\n„Umesto da je izvozila struju, kao što je to oduvek činila, i tako dodatno punila budžet, država Srbija je ove godine uvezla struje u vrednosti od 530,7 miliona evra. To je rezultat bahatosti, nesposobnosti, kriminala i korupcije u vrhu naprednjačke vlasti i odgovornost za to moraju snositi svi – od Milorada Grčića preko Zorane Mihajlović do Aleksandra Vučića“, ističu u tom pokretu.\nKako se navodi u saopštenju, „sada će za takav njihov (ne)rad posledice snositi građani Srbije, koji će plaćati veću cenu struje, dok za katastrofalno stanje u EPS očigledno niko neće biti kriv“.\n„Milorad Grčić je smenjen sa mesta direktora EPS i kao utešnu nagradu je dobio funkciju pomoćnika predsednika opštine Obrenovac. Zorana Mihajlović je i dalje ministar. A da je Srbija iole ozbiljna pravna država, oboje bi bili krivično procesuirani“, navode u ovoj stranci.\nDveri dodaju da dodatno zabrinjava činjenica da će struja poskupeti i za privredu, što će dovesti do još većeg poskupljenja svih proizvoda, posebno životnih namirnica, i dodatno osiromašiti građane Srbije.\nRelated Topics:Aleksandar VučićBoško ObradovićdveriMilorad GrčićSRBIJASrpska napredna strankaZorana Mihajlović\nŠarl Mišel sledeće nedelje dolazi u zvaničnu posetu Srbiji\nKultura6 minuta ago\nHronika21 minut ago\nFudbal29 minuta ago\nKošarka51 minut ago


Rama: Albanija bi trebalo da bude prisutnija u Prištini\nTanjug 28. avgusta 2021. 10:26\nTIRANA – Premijer Albanije Edi Rama izjavio je da bi Albanija trebalo da bude prisutnija u Prištini, pre svega njeni poslanici, kako bi razgovarali s kolegama i razmenili mišljenja i ideje koje su u interesu dve strane.\nRama je istakao da „nije tajna da stvari u kosovskoj vladi ne idu dobro“ i ocenio da je neslaganje Prištine sa inicijativom Otvoreni Balkan poprimilo „nezasluženu razmeru“, prenosi Kosovo onlajn pozivajući se na Koha ditore.\n„Ali Kosovo je neodvojivi deo nas i naše zajedničke budućnosti. Trebalo bi da radimo na tome da imamo što više bratskih odnosa, fokusirajući se na ono što nas razdvaja i strpljivo se noseći sa kosovskim neslaganjem u vezi sa Otvorenim Balkanom“, rekao je Rama.\nOn je istakao da je „Otvoreni Balkan“ jasan i pošten izbor za budućnost Albanije.\nRama je dodao i da će nakon godinu dana rezultati govoriti o tome zašto Otvoreni Balkan jača Albaniju u regionu i Evropi.


Hibridni modeli rada | City Magazine\nAUTOR: Jelena Popović Đorđević 28 Sep, 2021\nRanije ustanovljena praksa da se ljudima plaćaju sati provedeni u kancelariji u odnosu na količinu posla koja se obavlja je dovedena u pitanje i pre pandemije, a poslednje skoro dve godine su samo ubrzale potrebu za revaluacijom kako i odakle radimo. Višedecenijski način rada koji je i dalje dominantan, rad u kancelariji od 9h do 17h, ubrzano zamenjuju novi modeli rada.\nRadni dan koji traje od 9h do 17h uvela je američka auto kompanija Ford Motor Company još 20-ih godina prošlog veka. Ovo radno vreme je postalo zakonski standard u Americi 1938. godine, kao pokušaj da se obuzda eksploatacija radnika u fabrikama. Dalje, advokati u Americi su 50-ih godina uveli „plaćanje po satu” kako bi naplatili vreme provedeno sa klijentima i vrlo brzo je pristup „vreme je novac” postao prihvaćen i u drugim industrijama. Danas, toliko decenija kasnije postavlja se pitanje koliko je logično da procenjujemo zaposlenog u odnosu na količinu vremena koje provodi u kancelariji, posebno jer zaposleni osećaju pritisak da ostanu do kasno samo da pokažu da su posvećeni svom poslu. Što je ironično, jer je u suprotnosti sa početkom ove priče, kada je satnica uvedena kako bi sprečila eksploataciju radnika.\nU kontekstu poslovanja jedna od ključnih stvari koje su proistekle iz pandemije je to što su kompanije prihvatile činjenicu da moraju da osmisle nove modele rada, a hibridni model se nameće kao novi standard. Pandemija je uticala na to da zaposleni ne odlaze u kancelariju mesecima, što je omogućilo mnogima da menjaju lokacije odakle rade – ne samo odlazak iz grada u selo, već i iseljavanje iz grada ili zemlje u kojoj su radili.\nSa laganim povratkom regularnog poslovanja, poslednja istraživanja su pokazala da većina zaposlenih ne želi da odustane od rada na daljinu. A kompanije više ne mogu da odbijaju ovu promenu uz izgovor da je komplikovana, što je često bio slučaj pre 2020. godine.\nHibridni model rada je organizacija poslovanja koju čini kombinacija rada u kancelariji i rada na daljinu. Zaposleni imaju mogućnost da biraju kada rade od kuće, a kada iz kancelarije. Ne postoji jedan hibridni model koji odgovara svima, već svaka kompanija razvija hibridni model zasnovan na sopstvenim potrebama i potrebama svakog zaposlenog pojedinačno.\nHibridni model uključuje zaposlene koji rade od kuće, zaposlene koji povremeno dolaze u kancelariju i zaposlene koji veći deo vremena rade u kancelariji.\nNajveće promene koje se očekuju u primeni hibridnog modela su:\nPromena radnog prostora – kada je samo deo tima u kancelariji, uloga kancelarije se menja. Prema dosadašnjim primerima ta promena se ogleda uglavnom u tome što kancelarije postaju prostori za saradnju i razmenu mišljenja. Pojedinačni stolovi se zamenjuju prostorima za okupljanje celog tima.\nPromena virtuelnog prostora – Zoom, Slack i drugi digitalni komunikacioni alati na radnom mestu će nastaviti da igraju ogromnu ulogu u prelasku na hibridni model. Ali u tranziciji, poslodavci imaju priliku da poboljšaju način na koji njihovi zaposleni koriste ove alate i mogućnost da uvedu nove aplikacije za jednostavniju razmenu mišljenja.\nPromena pogodnosti za zaposlene – Prelazak na rad na daljinu učinio je pogodnosti u kancelariji, poput organizovanih ručkova, „casual Friday” i team building aktivnosti suvišnim. Posebno u situacijama u kojima deo tima radi iz kancelarije, a deo na daljinu, ovakve pogodnosti mogu dovesti do stvaranja tenzija i osećaja zapostavljenosti među zaposlenima. Biće potrebno osmisliti pogodnosti koje će uključivati sve zaposlene bez obzira na lokaciju rada, kako bi se svi osećali podjednako vrednovani.\nProcena zaposlenih – Da bi se osigurala jednakost u hibridnom radnom okruženju, lokacija sa koje se radi mora biti isključena iz procene učinka i razmatranja plate.\nDanas, poslovni svet ima neverovatnu priliku i potencijal da ponovo osmisli radno vreme, radno mesto i načine na koje motiviše i razvija svoje zaposlene. Protekla godina je pokazala da mnogi poslovi mogu da se obavljaju na daljinu, a sloboda da svaki zaposleni donose odluku o lokaciji sa koje želi da radi je ključna u definisanju novog „radnog okruženja”.\nKorporativni dres kod odlazi u istoriju\nVećina korporacija je imala strogo propisan dres kod koji je podrazumevao formalni stil oblačenja. Za muškarce to je bilo odelo, ili sako i pantalone uz obaveznu kravatu. Oblačila su se odela neutralnih, tamnih tonova – crna, siva, teget uz belu ili svetloplavu košulju. Za žene su važila slična pravila, kostimi, ili bluze i suknje, uglavnom do kolena, zatvorene cipele sa petom… Odstupanja su bila moguća za takozvani „casual Friday”, petkom kada je bilo dopušteno malo ležernije oblačenje. Danas, a naročito posle pandemije, izgleda da su korporacije odustale od ovih pravila oblačenja i da zaposleni sada imaju mnogo više slobode u odabiru odevnih kombinacija.\n#posao #rad od kuće #trendovi


Superliga Srbije | Belle Amie\nFudbaleri Radničkog poraženi su kao domaćini od Crvene zvezde sa 4:0, u utakmici 16. kola Superlige Srbije. Nišlije nisu uspele da se ozbiljnije isprse pred liderom na tabeli, koji je zasluženo odneo...\nGolom novajlije Ivana Miladinovića posle 65 sekundi igre fudbaleri Radničkog pobedili su Borac sa 1:0, u utakmici 9. kola Superlige Srbije. Niko od ljubitelja fudbala na stadionu Čair posle ovog pogo...\nU zaostaloj utakmici drugog kola Superlige Srbije Radnički je na Čairu pobedio Mladost iz Lučana sa 2:1, i nastavio sa sjajnim rezultatima na početku sezone. Nakon pola sata bez ijedne šanse na obe s...\nFudbaleri Radničkog odigrali su bez golova sa ekipom Čukaričkog u utakmici šestog kola Superlige Srbije. Domaćin sa Banovog brda je u prvom delu imao nekoliko izglednih šasni, a sjajnim intervencijam...\nRadnički upisao treću pobedu u nizu\nFudbaleri Radničkog savladali su ekipu Rada sa 2:0, u utakmici petog kola Superlige Srbije i upisali treću pobedu u nizu. Nišlije su u svom prvom meču na stadionu Čair u novoj sezoni povele u 39. min...\nRadnički pobedio Mačvu\nFudbaleri Radničkog pobedili su u Šapcu ekipu Mačve sa 2:1, u utakmici 4. kola Superlige Srbije. Nišlije su povele golom Pavkova u 15. minutu, izjednačio je Matić u 65, a velika tri boda izabranicima...\nRadnički slavio u Zemunu\nFudbaleri Radničkog savladali su kao gosti ekipu Zemuna sa 2:1, u utakmici trećeg kola Superlige Srbije. Nišlije su slavile zahvaljujući sjajnom ulasku u meč koji je igran po veoma teškom vremenu za ...\nU derbiju 36. kola Superlige Srbije fudbaleri Partizana su u Nišu pobedili Radnički sa 3:1 i došli na jedan bod od osvajanja 27. šampionske titule u istoriji kluba. Crno-bele je ka tituli gurnuo tand...\nFudbaleri Radničkog pobedili su u Kruševcu ekipu Napretka sa 2:0, u utakmici 34. kola Superlige Srbije, odnosno 4. kola Plej-ofa. Golove za Nišlije na stadionu Mladost postigli su Riota Noma u 45. i ...\nGolovima Radoša Bulatovića i Riote Nome, Radnički je savladao Javor sa 2:0, u utakmici 33. kola Superlige Srbije, odnosno trećeg kola Plej-ofa. Za razliku od meča koji su ovi timovi na istom mestu od...